Жаҳон соғлиқни сақлаш ташкилоти расмий делегацияси Тошкентга келди\n27 октябр 2020, Тошкент вақти: 03:00\nЎзбекистондаги соғлиқни сақлаш тизимининг ночор аҳволи аҳоли орасида жиддий эътирозларга сабаб бўлиб келмоқда.\nЖаҳон соғлиқни сақлаш ташкилотининг Европа минтақавий бюроси янги директори Ханс Клюге 10 февраль куни Ўзбекистонга келди.\nЎзбекистон Соғлиқни сақлаш вазирлиги таъкидича¸ бу Клюгенинг мазкур лавозимда қилаëтган илк хизмат сафаридир.\nЖССТ минтақавий директорининг Тошкент сафари давомида Соғлиқни сақлаш вазирлиги ва ЖССТнинг Европа минтақавий бюроси ўртасида 2020-2021 йилларга мўлжалланган икки йиллик ҳамкорлик шартномаси имзоланиши кутилмоқда.\nАйтилишича¸ ЖССТ делегацияси Ўзбекистондаги тиббиёт муассасалари ва ихтисослаштирилган илмий-амалий тиббиёт марказлари фаолияти билан ҳам танишади.\nЎзбекистон Соғлиқни сақлаш вазири Алишер Шодмонов Жаҳон соғлиқни сақлаш ассамблеясининг 72-сессиясида ЖССТнинг Европа минтақаси бўйича вице-президенти этиб сайланган.\nЖССТ мутасаддиси халқаро майдонда коронавирус эпидемияси кучайиб бораëтган вазиятда Ўзбекистонга келмоқда. Сафар давомида бу вазиятнинг ҳам муҳокама қилиниши кутилмоқда.


Kundalik.uz тизими пуллик бўлиши эълон қилинди | bankvabiznes.uz\nKundalik.uz тизими пуллик бўлиши эълон қилинди\n30 ноябрдан бошлаб ота-оналар учун ўқувчилар баҳоларини кузатиб бориш мақсадида яратилган электрон кундаликдан фойдаланиш пуллик бўлиши эълон қилинди.\nМатбуот хизматининг хабар беришича, боланинг мактаб ҳаётини кузатмоқчи бўлган ота-оналар ва бошқа қариндошлар йилига 9200 сўм тўлашлари лозим бўлади. Уч ёки ундан ортиқ мактаб ўқувчиси бўлган оилалар учун 10% чегирма мавжуд. Агар электрон кундалик 2020 йилнинг ноябрь ойида сотиб олинган бўлса, у 2021 йил ноябрига қадар амал қилади.\nНега электрон кундаликни пуллик қилишди?\nХалқ таълими вазирлиги ва компания билан томонлар ўртасида тенг ҳуқуқли ҳамкорликни назарда тутувчи давлат-хусусий шериклик шартномасини имзоланди. Шартномага кўра, лойиҳа давлат бюджет маблағларини тежашга кўмаклашади.\nМактабларнинг электрон ҳужжат системасига ўтиши давлатга қоғоз ва журналларни сотиб олишга сарфлайдиган маблағни тежаш имконини беради. Шу билан бирга, тежалган давлат маблағлари мактабларни компьютер ва интернет билан жиҳозлашга сарфланади.\nКўриб турганингиздек, ушбу тизим Давлат бюджети томонидан молиялаштирилмаганлиги сабабли дастурни ишлатиш ва техник хизматлар кўрсатиш учун маблағ зарур бўлади. Kundalik компанияси томонидан ишлаб топилган маблағ платформанинг техник инфратузилмасини сақлаб туриш, уни ривожлантириш ва кенгайтириш учун сарфланади.\nБир йилга обуна тўловини қандай амалга ошириш керак?\nОта-она боланинг электрон кундалиги обунасига пул тўлаши учун, болалар ва ота-оналарнинг профиллари боғланган бўлиши керак. Aгар профиллар боғланмаган бўлса, бу қуйидаги кўрсатма асосида амалга оширилиши лозим.\nСозлаш учун мактаб маъмурияти ёки синф ўқитувчисига мурожаат қилиш қерак бўлади. Электрон кундалик обунасини ота-она ёки фарзанднинг профили орқали компаниянинг веб-сайтида тўлаш мумкин. Тўловни пластик карталар орқали амалга оширишда қўшимча фоизлар ва комиссиялар олинмайди.\nКундалик тизими такомиллаштирилди:\nЎқувчи ва ота-онанинг профили боғлиқлигини текшириш имконияти яратилди.\nТизим 24/7 режимида ишлайди, мактаб маъмурияти томонидан ўқитувчиларга журналларни тўлдиришда чеклов қўйилиши бундан истисно.\nЭлектрон кундаликка киритилган баҳолар ва бошқа маълумотлар, шунингдек уларнинг ўз вақтида киритиб борилишига таълим муассасаси ходимлари жавобгардир.\nҚўшимча маълумотларни қуйидаги рақам +998 (78) 888−82−82 ва электрон почта орқали олиш мумкин.\nШифокор қабулига онлайн навбатга ёзилиш имкони пайдо бўлди


Жангариларга қарши амалиёт давом этмоқда\nПокистон расмийларига кўра, Сват водийсида рўй берган жангларда 13 нафар жангари ўлдирилган.\nМалоканд туман расмийларидан бири Сараж Аҳмад сўзларига кўра, Тотакан қишлоғига яқин ҳудудда жангарилар хавфсизлик кучлари карвонига ҳужум қилган. Рўй берган отишма чоғида беш жангари йўқ қилинган. Шу куннинг ўзида Мангалтон қишлоғида ҳам олиб борилган амалиётларда саккиз жангари хавфсизлик кучлари томонидан ўлдирилган.\nҲозирча ушбу хабарларни мустақил тарзда тасдиқлашнинг имкони йўқ.\nЖорий йил бошида Покистон хавфсизлик кучлари Сват водийсида жангариларга қарши кенг кўламли ҳарбий амалиётлар олиб борган. Ушбу амалиётлар давомида ҳудудни тарк қилган икки миллионга яқин қочқин июл ойида бошлаб ўз уйларига қайта бошлади.\nАйнии пайтда ҳукумат кучлари Жанубий Вазиристонда жангариларга қарши кенг кўламли ҳарбий амалиётлар олиб бормоқда.


[quote author=heckfy link=topic=46674.msg1259702#msg1259702 date=1333002362] [quote author=Удеге link=topic=46674.msg1258405#msg1258405 date=1332916005] Агар шу мавзуда ҳар куни бир-иккита гап ёзиб турсангиз, тилни тезроқ ўрганволишингиз ҳеч гапмас. Анови сиз ишлатган “форумдаги” сўзи ҳақида бир фикрим бор. Ўзимизнинг тилимизда ҳам –чан деган қўшимча бор. Қаердан пайдо бўлган –билмадим. Ўша форс-тожик-араб томонлардан олинган бўлса керак. Мана, “ишчан” сўзи. Бу сўз ишга ихлос қўйиб, қизиқиш билан ишлайдиган одамлар ҳақида айтилади. Биз ҳам “форумдаги” эмас, “форумчан” деб гапирсак бўлаверади, менимча. Қизиқ бўлади. :yes: [/quote] "Ишчан" деган сузини биринчи марта эштияпман. [/quote]


Tashkent City’да 1 сотих ер инвесторларга 20 минг доллардан сотилгани маълум қилинди » Ўзбекистон янгиликлари – Zamin.uz\nTashkent City’да 1 сотих ер инвесторларга 20 минг доллардан сотилгани маълум қилинди\n01 февраль 2019, 08:58\nБугун, 31 январь куни Tashkent city халқаро ишбилармонлик марказида ОАВ ходимлари учун пресс-тур ва матбуот анжумани ташкил этилди. Бу ҳақда «Дарё» нашри хабар берди.\nМатбуот анжуманида иштирок этган Тошкент шаҳар ҳокими Жаҳонгир Ортиқхўжаев Tashkent City қурилишининг барча иштирокчилари яъни инвесторларга бир хил шарт-шароитлар яратилганини қайд этиб ўтди.\n«Бир сотих ер ҳамма учун бир хил нархда яъни 20 минг доллардан, 1 гектар ер майдони эса 2 миллион доллардан сотилди. Сумма ҳамма учун бир хил белгиланди», — дейди Тошкент шаҳар ҳокими.\nШунингдек, Жаҳонгир Ортиқхўжаев Tashkent City қурилишига инвесторлар жалб қилиш борасида ўзи дуч келган қийинчиликлар ҳақида ҳам гапириб ўтди:\n«Давлат раҳбари таклифига биноан Tashkent City қурилишига бошчилик қилган пайтим менга қурилишни уч йилда битириш вазифаси юкланди. Ўшанда мен 700 нафар инвесторлар билан учрашув ўтказганман. Лекин улардан биронтаси ҳам инвестиция киритишга рози бўлмаган. Чунки Tashkent City жойлашадиган ҳудуд жозибадор туюлмаган уларга. Бундан ташқари, ҳеч бир компания уч йил ичида ушбу лойиҳани амалга ошириш мумкинлигига ишонмаган.\nШундан сўнг мен Ўзбекистондаги ўзим билган, таниган йирик тадбиркорларга мурожаат қилганман. 4-лотга инвестиция киритган Murad Buildings, 2-лотни қураётган Real House шулар жумласидан. Уларга ушбу ҳудуд жозибадорлигини тушунтирганман. Улар мана шу лойиҳанинг келажагига ишонч билдириб, рози бўлишган. Мен Ўзбекистонда мана шундай шижоатли, қатъиятли тадбиркорлар кўпайишини хоҳлаган бўлардим», — дейди Ортиқхўжаев.\nҲокимнинг қайд этишича, маҳаллий компаниялардан бири Family Group ҳам Tashkent City инвестори ҳисобланади. Шунингдек, яна учта маҳаллий банк ҳам лойиҳага сармоя киритган.\n«Тан оламан, банкларни ишонтириш ҳам осон бўлмаган. Банкларга бориб, бошқарув раислари билан бир неча марта учрашганман, тушунтирганман. Улар ҳам осонликча маблағ ажратишга рози бўлмаган. Кейинчалик, ‘Олмазор’ ва ‘Ўқчи’ маҳаллаларида уйлар бузилиб, одамлар уй билан таъминланиб, қурилиш бошланганидан кейин, банклар вакиллари кела бошлаган», — дейди ҳоким.\nЯнгиликлар » Жамият » Tashkent City’да 1 сотих ер инвесторларга 20 минг доллардан сотилгани маълум қилинди\n22:03 Ортиқхўжаев: "Нега мен Akfa акцияларини бериб юборишим керак?.."


Тошкент +20,2 °C\n24 Сен 2019 4053\n1. Яқин қариндошлар ўртасида нотариал тасдиқланган автоишончнома бекор қилинади.\nТранспорт воситаси эгасининг фуқаролик жавобгарлигини мажбурий суғурта қилиш бўйича суғурта полисида кўрсатилган транспорт воситаси эгасининг яқин қариндошлари (ота-она, эр (хотин), болалар, ака-укалар, опа-сингиллар) ўртасида транспорт воситасидан фойдаланиш ва бошқариш тўғрисидаги ишончномани мажбурий нотариал тасдиқлаш тартиби бекор қилинади.\n2. Меҳнат мигрантларига микроқарзлар берилади.\nМеҳнат мигрантларига хорижда ишга жойлашиш билан боғлиқ харажатларни тўлаш учун бир банк куни давомида тез расмийлаштирилган ҳолда энг кам талаб қилинадиган ҳужжатлар (паспорт, ариза ва меҳнат органининг илтимосномаси) асосида 2019-2020 йилларда 10 фоиз ва 2021 йилда 12 фоиз ставкада 2 млн. сўм миқдорида 1 йил муддатга микроқарзлар берилади.\nШунингдек, суғурта компанияларига йилига бир маротаба суғурталанган ҳар бир меҳнат мигранти учун 50 минг сўм миқдорида бир марталик субсидиялар тақдим этиш амалиёти жорий этилади.\n3. Қайта суғурталовчилар учун янги тартиб ўрнатилади.\nҚайта суғурталовчи суғурта мажбуриятларини қайта суғурталаш учун хорижий суғурта ташкилотларига беришдан аввал бериладиган суғурта мажбуриятларининг камида 50 фоизи миқдорида қайта суғурталаш бўйича оферта (қайта суғурталаш бўйича шартнома тузиш таклифи)ни суғурта ташкилотларига юбориши шарт.\n4. Алкоголь ва тамаки маҳсулотлари учун акциз солиғи оширилади.\nАлкоголли маҳсулотнинг акциз солиғи ставкаси ўрта ҳисобда 10 фоизга, тамаки маҳсулотининг акциз солиғи ставкаси 20 фоизга оширилади.\n5. Солиқ соҳасидаги бошқа ўзгаришлар:\nбензин, дизель ёқилғиси ва газни ёқилғи қуйиш станциялари орқали охирги истеъмолчиларига сотадиган юридик шахслар, ушбу товарларни сотишдан тушумнинг миқдоридан қатъи назар қўшилган қиймат солиғи тўловчилари ҳисобланади;\nтоварларни импорт қилувчи тадбиркорлик субъектлари, товарларни сотишдан тушум миқдоридан қатъи назар қўшилган қиймат солиғи тўловчилари ҳисобланадилар;\nқуйидагилар бўйича қўшилган қиймат солиғидан, шу жумладан импорт қилинганда ҳам, имтиёзлар бекор қилинади:\nасбест, кўмир, ёғоч материаллари, ёғоч ва ундан тайёрланган буюмлар, углеводород хом ашёси;\nсоя данаги, кунгабоқар ва кунжут уруғлари, мойли хом ашё ва шакар хом ашёси;\nюридик шахсларнинг тижорат банкларига жойлаштирган маблағларидан фоиз кўринишида олинган тўлов манбаини фойда солиғидан озод қилиш бўйича имтиёзлар бекор қилинади.\nШунингдек, ўзи ишлаб чиқарган қишлоқ хўжалиги маҳсулотларига ва Ўзбекистон Республикасида ишлаб чиқарилган озиқ-овқат маҳсулотларига нисбатан белгиланган қўшилган қиймат солиғи бўйича имтиёзлар бекор қилинади.\n6. Айрим нашриётлар лицензия учун давлат божи тўламайдилар.\nБолалар адабиётлари, шунингдек, ногиронлиги бўлган шахслар учун мўлжалланган маҳсулотлар чоп этишга ихтисослашган нашриётлар ноширлик фаолиятини амалга оширишга лицензия берганлик учун давлат божи тўлашдан озод қилинади.\n7. Қонун ҳужжатлари лойиҳалари электрон кўринишда келишилади ва киритилади.\n2019 йил 1 октябрдан бошлаб ва кейинги даврда — манфаатдор вазирликлар, идоралар, маҳаллий ижро этувчи ҳокимият органлари томонидан ишлаб чиқилган ва келишилган Ўзбекистон Республикаси қонунлари, Ўзбекистон Республикаси Президенти ва Ўзбекистон Республикаси Ҳукуматининг ҳужжатлари лойиҳалари келишиш (виза қўйиш) ҳамда кейинчалик қабул қилиш учун Вазирлар Маҳкамаси ва Ўзбекистон Республикаси Президенти Администрациясига фақат Ягона электрон тизим орқали электрон кўринишда киритилади.\n8. Ижро ҳужжатларининг ягона электрон базаси юритилади.\nМажбурий ижро бюроси Ижро ҳужжатларининг ягона электрон базасини юритади, унга тегишли маълумотлар базаси тизимлари билан интеграция қилиш йўли билан қуйидагилар киритиб борилади:\n-ижро органлари юритувига келиб тушган барча ижро ҳужжатлари;\n-маъмурий ҳуқуқбузарлик тўғрисидаги ишларни кўриб чиқишга ваколати бўлган органлар (мансабдор шахслар) томонидан солинган ва ундирилган маъмурий жарималар ҳақидаги маълумотлар.\n9."Меҳрибонлик" уйлари ходимларининг тариф ставкалари ўзгаради.\n«Меҳрибонлик» уйлари, болалар шаҳарчалари раҳбар ходимлари ва олий маълумотли тарбиячилари ҳамда барча турдаги халқ таълими муассасаларининг олий маълумотли тарбиячиларининг базавий тариф ставкалари миқдорларини умумтаълим мактабларининг тегишли раҳбар ва педагог ходимлари базавий тариф ставкаларига тенглаштирилади, бунда айрим фанлар чуқур ўргатиладиган ихтисослаштирилган таълим муассасалари тарбиячилари учун кўзда тутилган устама бекор қилинади.\nШунингдек, жисмоний ёки руҳий ривожланишида нуқсони бўлган болалар учун ихтисослаштирилган давлат таълим муассасаларининг раҳбар ходимлари ва тарбиячиларига меҳнатнинг алоҳида шароитлари учун ҳар ойда тўланадиган устама ҳақи лавозим маошининг 75 фоизи миқдорида тўланади.\n10. Қишлоқ хўжалигига мўлжалланмаган бўш ер участкалари фақат “E-IJRO AUKSION” орқали тақдим этилади.\nТадбиркорлик ва шаҳарсозлик фаолияти учун қишлоқ хўжалигига мўлжалланмаган бўш ер участкалари республиканинг барча ҳудудларида фақат «E-IJRO AUKSION» савдо майдончасида электрон онлайн-аукцион орқали тақдим этилади.\nШунингдек, жисмоний ва юридик шахсларга «YERELEKTRON» ААТда аниқ инвестиция мажбуриятлари билан бирга ер участкаси ва режалаштирилаётган қурилиш майдончаси тўғрисидаги маълумотларни жойлаштириш тўғрисида таклифлар киритиш ҳуқуқи берилади.\nБундан ташқари, ер участкасини танлаш материалларини келишиш ва (ёки) у бўйича хулосалар бериш ваколатли ташкилотлар томонидан фақат электрон шаклда «YERELEKTRON» ААТ орқали амалга оширилади.\nЕр участкасини танлаш материаллари юзасидан Давлат геология ва минерал ресурслар қўмитаси, ёнғин хавфсизлиги ҳудудий бошқармалари ва бўлимлари, санитария-эпидемиология назорати хизматининг ҳудудий ташкилотлари, туманлар (шаҳарлар) ер ресурслари ва давлат кадастри бўлимлари, туманлар (шаҳарлар) давлат солиқ инспекцияларининг хулосасини олиш талаби бекор қилинади.\nШунингдек, Қорақалпоғистон Республикаси Вазирлар Кенгаши раиси, вилоятлар, Тошкент шаҳар ҳамда туманлар (шаҳарлар) ҳокимларининг аукцион ғолиби номига ер участкасини ажратиш бўйича қарор қабул қилиши тўғрисидаги талаб бекор қилинади.\n11. Шахсга доир маълумотлар тўғрисидаги Қонун кучга киради.\nЎзбекистон Республикасининг Шахсга доир маълумотлар тўғрисидаги Қонуни ҳамда Жиноят ва Маъмурий жавобгарлик тўғрисидаги кодексларга киритилган шахсга доир маълумотлар тўғрисидаги қонун ҳужжатларини бузиш учун жавобгарликни назарда тутувчи нормалар кучга киради.\n12. Эски автотранспорт воситаларини янгисига алмаштириш мумкин.\nЮртимизда ишлаб чиқарилган автотранспорт воситалари эгалари учун ўзларига тегишли автотранспорт воситаларини топшириш ҳамда улар қийматидаги фарқни тўлаш орқали маҳаллий автомобилларнинг янгисини харид қилиш имконини берувчи «TRADE-IN» дастури жорий этилади.\nМанба: “Ҳуқуқий ахборот” канали


Ярим тун. Бухоро мадрасасида таҳсил олувчи талабалар мириқиб ухлашмоқда. Фақат илмга ўта чанқоқ бир-иккита талаба жойлашган хонанинггина чироғи ёқиғли. Бир пайт яна бир хонада шуъла пайдо бўлди ва бир талаба мадраса ҳовлисига тушди.\nЎн икки ойнинг султони— cор бўлиб кел, Рамазон, Расулуллоҳ умматига ёр бўлиб кел, Рамазон!\nАллоҳга ҳамд ва сўнгидан пайғамбар келмайдиган зотга дуо ва саломлар бўлсин. Аммо баъд: Олимлар рўзани қуйидаги тўрт нарса очиб юборишлигига ижмоъ қилганлар\nБисмиллаҳ, алҳамдулиллаҳ, вас-солату вас-салому ала расулиллаҳ. Муборак Рамазон рўзаси натижасида, руҳиятимда ўзгариш сезаман.\nБутун махлуқоту мавжудотни яратган ва биз бани одамни ўзининг улуғ китоби бўлмиш Қуръони каримида:\nРамазон ойи улуғ бир неъматдир. Бу ойда Аллоҳнинг рахмат, мағфирати янада зиёда ҳолда бандаларига тақдим этилади.\nЯхши курган бандаларин Худойим Масжидларга туплаб куяр хар доим. Савоб умид килиб, турибмиз коим, Бугунги тун минг ойдан хам яхшидир.\nРамазоннинг сўнги 10 кун ичида Лайлатул Қадр бордир. Араб харфларидан Лайлатул Қадр сўзида 9 дона,\nНафс қўлига берибон жилов, Ишқ домига тортибон ҳаёл, Обрў талаб интилиб бедор, Охирда топганим бир энлик мато.\nОдатдаги иш кунларининг бирида тушлик пайти хамкасблар билан сухбатимиз яхшилик ҳақида бўлди.\nУзат дейсан, бер дейсан, Ҳеч тўймадинг одамзот. Туя тўйди, фил тўйди,\n— Бу кеча ким ухлаб қолмаса Лайлактул Қадрни кўради. У Лайлак кун ботар томондан учиб келади. Унинг қанотлари олтиндан бўлади. У Лайлакни кўрган чоғида одам нимани тиласа тилагани бўлади.


Мухбир қиёфасидаги товламачилар - Anhor\nAnhor Все посты Мухбир қиёфасидаги товламачилар\nШу йилнинг 11 июни. Савлат билан эшикдан кириб келган кимса атрофга разм солар экан, “Дуруст, демак, Когон маиший хизмат касб-ҳунар коллежи…” деди овозини чиқариб. У билан келган ҳамроҳи бу изоҳга тушунмагани учун индамади. Меҳмонларга коллеж директори пешвоз чиқди.\n— “Media plyus” газетасининг вилоят мухбирлари бўйича бош координатори Улуғбек Аҳроровман, — ўзини таништирди меҳмон. — Бу киши эса газетамиз мухбири. Бош муҳаррирнинг топшириғи билан “Соғлом бола йили” Давлат дастурининг жойлардаги ижросини таъминлаш борасида амалга оширилаётган ишларни газетамиз саҳифаларида ёритиш учун хизмат сафари билан келгандик.\nДиректор ҳушёр тортди.\n— Коллежни бир айланиб, ишларингиз билан танишсак, — деди координатор гап оҳангига расмий тус бериб. — Кутубхона қаерда?\nКоллеж кутубхонасига кирган У.Аҳроров китобларни бирма-бир кўздан кечирди.\n— Бу нима аҳвол? Китобларга чизилган, Давлат дастури ижросига муносабатларингиз шундайми?\nДиректор саросимага тушди. Уларни ўз хизмат хонасига таклиф қилиб, бафуржа гаплашмоқчи бўлди.\n— Сиз машинага бориб, кутиб туринг, — буюрди ҳамкасбига У.Аҳроров ва директорга эргашиб, унинг хонасига кираркан, баланддан келди. — Кутубхонангиздаги китобларнинг аҳволига қараб бўлмайди. Дастур ижроси қониқарсиз. Буни тегишли идораларга маълум қиламиз, газетада ҳам ёритамиз. Коллежингизнинг обрўсига путур етиши тайин.\nДиректорнинг “пайтавасига қурт тушди”. Ўзинингми ёхуд коллежнинг обрўси тушишидан қўрқибми, ҳар тугул меҳмонни муросага келтиришга уринди.\n— Ака, газетага ёзиб ўтирманг, камчиликларимизни икки кунга қолмай тўғрилаймиз. Ҳозирги болаларни биласиз, жуда шўх, қанча назорат қилмайлик битта-яримтаси китобга ҳурматсизлик қилиб чизишибди-да…\nМеҳмон бироз юмшаб, гапни усталик билан пулга тақади.\n— Қанча бера оласиз?\nДиректор чўнтагини кавлаб, борини стол устига чиқарди. 50 АҚШ доллари-ю 100 минг сўм. Аҳроров пулларни олиб, чўнтагига солганча ўрнидан қўзғалди.\n— У ёқ-бу ёққа қаранг, камчиликларни тузатинг. Яна биров текширишга келса, ортиқча гап-сўзга қолиб юрманг, — дея насиҳат қилган бўлди.\nУнинг кейинги мўлжали Когон мактабгача таълим ва хизмат кўрсатиш касб-ҳунар коллежи бўлди.\n— Коллежимиз раҳбари иш билан чиқувдилар, — деди касбий таълим бўйича директор ўринбосари.\nУ.Аҳроров ташрифининг мақсади Давлат дастури ижросини ўрганиш эканлигини айтиб, билим юртларининг “нозик томони”ни топгандек, бу ерда ҳам “текширишни” кутубхонадан бошлади. Саҳифаларига чизилган уч-тўртта китобни суратга тушириб, дағдаға қилишга ўтди. Шу пайт коллежнинг маънавият ва маърифат ишлари бўйича директор ўринбосари кириб келди.\n— Хизмат хонамга ўтайлик, коллежимизда анча ижобий ишлар қилинган, уларни ҳам кўздан кечиринг, — деди ўринбосар.\nУ.Аҳроров ҳамроҳини машинага жўнатиб, ўзи ўринбосар билан унинг хонасига кирди.\n— Бу вазифага тайинланганимга бир ойларча бўлди. Хато-камчиликларимизни, албатта, таҳлил қилиб, тузатамиз.\n— Ўзингизни оқлашга уринманг, биргина кутубхонада кўрганларим каттагина материал қилишга арзийди. Коллеж шаънига бефарқ бўлмасангиз, келишиб олишимиз мумкин.\nЎринбосар унинг шамасини тушунди.\n— Қанча берсак бўлади?\nЎринбосар қармоғига илинганидан қувонган У.Аҳроров нафсини каттароқ қўйди.\n— Юз кўкидан ёки 300 минг сўм.\n— Лекин ёнимда бунча маблағ йўқ эди.\nУ.Аҳроров лабини бурганча, кинояли қараб тураверди. Ўринбосар “меҳмоннинг иззатини жойига қўймаса”, қутулмаслигини ўйлаб, рози бўлди.\n— Сиз шу ерда ўтириб туринг, мен тез қайтаман.\nОрадан қирқ дақиқаларча вақт ўтиб, ўринбосар айтилган маблағни топиб келиб, У.Аҳроровнинг қўлига тутқазди.\nКоллеж эшигидан чиққан “меҳмон”ни ҳуқуқни муҳофаза қилувчи орган ходимлари ашёвий далил билан қўлга олдилар.\nТергов жараёнида У.Аҳроров пулларни гўё газета обунаси учун олганини айтиб, хатти-ҳаракатини изоҳлашга уринди. Аммо муқаддам ҳам товламачилик учун тегишли жазога тортилган ва жазони тўлиқ ўтаган У.Аҳроровнинг важлари тош босмади. У беш йил муддатга озодликдан маҳрум этилди.\nЎзбекистон Республикаси Бош прокуратурасининг “Huquq” газетаси материаллари бўйича.\nЎзбекистон банклари ўз фаолиятидаги ўзгаришлар ҳақида эълон қилди


13:32 / 16.07.2021 | Дилноз | 485\nАссалому алайкум! Хўжайним ўтган оналари номидан қурбонлик қилмоқчилар. Шартлари қанақа? Соч соқол олмай туришлари керакми? Ўтган инсон номидан қурбонлик қилса бўладими?\n– Ва алайкум ассалом! Хўжайнингиз соч-соқол олмай туришлари шарт эмас.\nАввало, Пайғамбаримиз соллаллоҳу алайҳи васаллам ва ота-она, устоз, қариндош-уруғлар тарафидан қурбонлик қилишлик салафи солиҳларимизнинг одатларидан бўлган.\nБундай қилишни ўзларини саодати деб билганлар. Расулуллоҳ соллаллоҳу алайҳи васаллам ҳадисда баён қилинганидек, икки қўчқорни қурбонлик қилиб, бирини савобини ўзининг умматларига бағишлаганлар.\n1. Вафот этган киши ўз молидан қурбонлик қилишни васият қилиши. Бу суратда алоҳида бир жонлиқни сўйиш зарур бўлади. Чунки, у маййитни молидан қилинаётган қурбонликдир. Маййитни меросхўрлари уни гўштидан ея олмайдилар. Бу суратда қурбонлик васият қилувчи тарафидан қилинган бўлади;\n2. Маййит ортидан қурбонлик қилишни васият қилмаган бўлса-ю, лекин яқинлари ортидан қурбонлик қилишлари. Бу суратда вафот топувчиларнинг ҳар бирига алоҳида-алоҳида қурбонлик қилиш шарт эмас. Балки, қурби етганича қурбонлик қилиб, савобини барчага бағишлаши мумкин. Ҳаттоки, битта қурбонлик қилиб савобини бир нечта маййитларга бағишлаши мумкин. Бу суратда сўйишлик сўювчи томонидан бўлиб, савобини бошқаларга бағишлаган бўлади. Унинг гўштидан ўзлари ҳам есалар бўлади. Валлоҳу аълам!\nАёл киши ҳам қурбонлик қилса бўладими\nҚурбонлик қилувчи соқол олмасликни имкони бўлмаса\nКарзми ёки кредит???


Антон Чехов (1860-1904; Россия) | www.ziyouz.uz\nҲозиргина вокзалдан овқатланиб ва ширакайф бўлиб олган биринчи класс пассажири бахмал диванга чўзилиб, ҳузур қилиб керишди-ю, мудраб кетди. Беш минутча мудрагандан кейин, хумор кўзларини очиб, ёнидаги пассажирга тикилиб қаради-да, илжайиб гап бошлади: — Худо раҳмат қилғур падарим овқатдан сўнг малай давоми…\nЎрмон қоровули Артёмнинг қийшайиб кетган пастаккина уйчаси. Деворга осилган катта қора образ тагида икки киши ўтирибди: бири Артёмнинг ўзи — пакана бўйли, юзлари қариганликдан буришиб бўйнигача соқол босиб кетган озғингина мужик, иккинчиси бир ёқдан келган овчи — новча, яп-янги қизил давоми…\nКечаси соат бирлар чамаси. Қари қиз — акушерка Марья Петровна Кошкинанинг эшиги олдида бошига цилиндр ва устига капюшонли шинель кийган баланд бўйли бир жаноб тўхтайди. Кузнинг қоронғи кечасида унинг на юзи, на қўлларини кўриб бўлмас, аммо йўталиб қўйишидан ва қўнғироқ давоми…\nЧоп этилган 13.10.2019 12.02.2019 МуаллифZiyouz.uz\nЧарақлаб турган қиш куни. Туш пайти… Қаттиқ совуқдан ҳаво чарсиллаб туради. Мени қўлтиқлаб олган Наденьканинг чаккаларидаги жингалак сочлари ва юқори лаби устидаги тукларини кумушдек қиров босмоқда. Биз тоғ тепасида турибмиз. Оёғимиз остидан то пастгача нишаб текислик чўзилиб ётибди. Унда қуёш давоми…\nЭрта тонгдаёқ бутун осмонни қора булут қоплаб олди. Дала юзини кўпдан бери қора булут босиб ёмғир ёғай-ёғай деб турган рутубатли кунлардагидек ҳаво паст, ҳамма ёқ жимжит ва кўнгилсиз эди. Ветеринария врачи Иван Иванич билан гимназия муаллими Буркинлар юра-юра чарчади ва давоми…\nМебель билан жиҳозланган «Лисабон» меҳмонхонасининг энг арзон номерларидан бирида учинчи курс студенти медик Степан Клочков хонанинг у бурчагидан бу бурчагига юриб, дарсини зўр бериб ёдларди. Тинмай жон-жаҳди билан жоврайверганидан томоқлари қақраб, пешонасини тер босган эди. Совуқдан ойнасининг четларига гул тушиб давоми…\nЯқинда институтни тамомлаган ёшгина қиз — Машенька Павлецкая ўзи тарбиячи бўлган Кушкинлар уйига сайрдан қайтиб келиб, таърифдан ташқари ғалати ғалва устидан чиқди. Унга эшик очган швейцар Михайло ҳаяжонланган ва қисқичбақадек қизариб кетган эди. Юқоридан шовқин-сурон эшитиларди. «Беканинг тутқаноғи тутиб қолганга давоми…\nГалчинская волостида кўп замонлардан бери энг яхши уста, айни замонда энг ёмон эркак деб ном чиқарган токарь Григорий Петров бетоб кампирини шаҳар касалхонасига олиб кетяпти. У ўттиз чақиримча йўл босиши керак; йўл ниҳоятда ёмон, бундан ҳатто давлатнинг почтачиси ҳам ўтолмайди-ю, давоми…\n— Унтер-офицер Пришибеев! Сиз шунинг учун айбланасизки, 3-сентябрь куни сўз ва ҳаракатингиз билан урядник Жигинни, волость бошлиғи Аляповни, юзбоши Ефимовни, гувоҳлар қаторида ўтирувчи Иванов ва Гавриловни, яна олтита деҳқонни ҳақорат қилгансиз. Шуни ҳам айтиш керакки, урядник, волость бошлиғи ва юзбошини давоми…


Фарғонада 1000дан зиёд намунали уйни қуриб битказишмоқчи\n26 ноябр 2020, Тошкент вақти: 15:16\nЖорий йил 1 сентябрига қадар Фарғона вилоятида 1019 та намунали уйни қуриб битказиш режалаштирилмоқда.\nБу ҳақда хабар қилган Telegraf.uz сайти маълумотига кўра, Мустақиллик байрамига битказилиши режаланаётган ушбу уйлар вилоятнинг 30 та қишлоғида қурилмоқда.\nСайт ҳисоб-китобига кўра, шу пайтгача Фарғонада 3802та намунали уй қуриб, фойдаланишга топширилган.\nОзодликка фарғоналик тадбиркорлардан келган хабарларга кўра, вилоят тадбиркорлари намунали уйлар қурилишига ҳомийлик қилишга мажбурланган ҳолатлари жуда кўплаб учраяпти.\nШунингдек, нафақат Фарғонада, балки бутун мамлакат бўйлаб намунали уйлар қурилишига, ўқитувчилар, шифокорлар, умуман, барча бюджет идораларининг ишчи хизматчилари сафарбар қилинаётгани айтилади.\nФойдаланишга топширилган намунали уйларнинг ўта сифатсизлигидан эса Озодликка кўплаб шикоятлар бўлган.


Хива - BBC News O'zbek\nBBC News O'zbekBBC Uzbek\nДавоми More sections\n...да чоп этилган 12:11 24 август 202012:11 24 август 2020\nСиз танланг: Қайси ўзбек куй ва ашуласини Жаҳон Мусиқаси рўйхатига киритасиз?\nБи-би-си Жаҳон Мусиқаси рўйхатига сиз ёки ота-онангиз севган ўзбекча куй ва ашулаларни киритиш учун овоз беринг. Ўзбекистондаги 50та энг сара куй-қўшиқни сиз билан бирга танлаймиз. Ушбу тадбир кексаларимиз хотирасини тиклаш учун қилинмоқда. Сиз севган мусиқангизни қандай қилиб Би-би-си Жаҳон рўйхатига қўша оласиз? Батафсил мақола ва видео лавҳада.\nБаҳам кўрингView more share options\nБу линклар ҳақида кўпроқ ўқинг\n...да чоп этилган 8:11 22 июн 20208:11 22 июн 2020\nЎзбекистон: Коронавирус юқтирган сайёҳларга 3000 доллар берилиши пиар билан тушунтирилди\nБош вазир ўринбосари Азиз Абдуҳакимовга кўра, ҳукуматнинг мамлакатга келган сайёҳ коронавирус юқтириб олгани тақдирда унга 3000 АҚШ доллари миқдорида компенсация тўланиши ҳақидаги қарори Ўзбекистонни хорижда "PR қилиш учун қўйилган қадам".\n...да чоп этилган 16:22 14 октябр 201916:22 14 октябр 2019\nЎзбекистон: Каримов ёпган, Мирзиёев очган қишлоқда BBC Uzbek нималарни кўрди?\nЎзбекистонда марҳум Ислом Каримов тақиқлаган қишлоқларни орадан қарийб 20 йил ўтиб, Шавкат Миризёев нега очмоқда? Мирзиёевнинг қарори Ўзбекистон иқтисоди учун фойда келтирадими ёки хавфсизликка таҳдид соладими? BBC Uzbek 2 минг метр баландда жойлашган шундай қишлоқлардан бирида бўлди. Кўп йиллар дунёдан узиб ташланган жойда бугун нималар кечмоқда?


Хира тортган юлдуз – Yoshlar ovozi\nХира тортган юлдуз\n09.09.2017 09.09.2017 Yoshlar ovozi\t0 Comments\nОнадек меҳр бериб, оқ ювиб, оқ тараган бувисининг вафоти Хуршидага оғир ботди. Йиғидан ўзини тўхтатолмаcди, ҳаёти мазмунсиз бўлиб қолди. Энди нима қилади, ота-онаси йўқ, мана, ягона юпанчидан ҳам айрилди. Аммо ўша пайтда у келажаги ҳақида бош қотирадиган аҳволда эмасди.\nБир кулфат етмаганидек, қариндошлари тирикчилиги тошдан қаттиқ кампирнинг меросини талаша бошлади. Аввалига тоға-холалари келиб, марҳумага тегишли нарса-буюмларни ўзаро тақсимлаб олди. Навбат уйга етди. Уйни сотиб, пулни ўртада бўлиб олишадиган бўлди. Ҳали академик лицейда ўқийдиган Хуршиданинг тақдири билан эса ҳеч кимнинг иши йўқ. Янгаси бу ҳақда оғиз очса, холалари бўйи етган қиз-ку, яхшироқ жой топиб, эрга узатамиз-қўямиз, дейишди. Унинг устига тоғаси ҳам куёвнинг ташвишини қилманглар, бошлиғимиз ўғлига қиз қидиряпти, ўшанга берамиз, деганмиш.\nКўп ўтмай, оёғи чаққон совчилар ҳам келди. Ўқишни тамомласам, шаҳарга бориб, институтга кираман, Зулфиядек шоира бўламан, деб кўнглига тугиб юрган Хуршидадан бир оғиз сўрамай, унаштириб қўйишди. Аламини ичига ютиб, дардини кимга айтишни билмай юрган бечора қиз, ниҳоят, устозига кўнглини ёрди.\nЛицей маъмурияти тоғасини чақириб, тушунтириш ишларини олиб борди. Аммо кор қилмади. У фикридан қайтиш ўрнига жиянининг ҳужжатларини олиб, чекка бир қишлоқдаги коллежга топширди. Сўнгги умиди ҳам пучга чиққач, Хуршиданинг тақдирга тан беришдан ўзга чораси қолмади. Тез орада тўй бўлди.\nЭнди у ўзидан бир неча ёш катта бўлган, биринчи оиласидан ажрашган эркакни умр йўлдошим дейишга мажбур эди. Хайриятки, қайнота-қайнонаси тушунган одамлар экан. Хуршиданинг кўнглига қарашди. Қўлини совуқ сувга урдирмас, ҳатто, ўғлидан ҳам аъло кўрарди. Турмуш ўртоғининг эса тайини йўқ, ҳар куни ярим тунгача ўртоқлари билан айш-ишрат қиларди. Бўлар-бўлмасга жаҳли чиқиб, Хуршидага қўл кўтарарди. Ҳар сафар қайнонаси ўртага тушиб, жанжални бостирарди.\nОрадан ярим йил ўтгач, келин-куёв алоҳида уйга чиқиб кетди. Шундан сўнг Хуршида учун азобли кунлар бошланди. Қайнотаси ҳар икки кунда ҳолидан хабар олиб, рўзғорга ишлатасиз, деб пул ташлаб кетса-да, бу маблағ турмуш ўртоғининг маишатидан ортмасди. Тирикчилиги ҳаминқадар ўтаётган, эридан ҳадеб калтак еявериб чарчаган Хуршида охири бетоб бўлиб қолди.\nШифокорга кўринди. Жуда ёмон касалликни юқтириб олгани ҳақида хабар топди. Бу кўргуликка дош беролмади. Очилмаган гулдек хазон бўлди, хира тортган юлдуздек сўнди…\n← Танада туз миқдори ҳаддан зиёд ошиб кетса нима бўлади?\nНима қилишни билмай қолдим →


— Ўзбекистоннинг Биринчи Президенти Ислом Каримов томонидан ишлаб чиқилган, машҳур беш тамойилга асосланган тараққиётнинг «ўзбек модели» асосида мамлакатингиз барча соҳаларда юксак натижаларга эришмоқда. Мамлакатингизда олиб борилаётган ислоҳотлар замирида, аввало, инсон манфаатларини таъминлаш, халқ фаровонлигини оширишдек олижаноб мақсадлар кўзланган.\nПойтахтингиздаги 409, 213, 348-сайлов участкаларида бўлиб...\n– Ўзбекистондаги тинчлик ва барқарорлик сайловга юқори даражада тайёргарлик кўришга, уни халқаро стандартлар даражасида ўтказишга замин яратган. Энг муҳими, фуқаролар бунинг моҳиятини чуқур англаб, сайловда ҳар қачонгидан фаолроқ иштирок этди. Айниқса, улар орасида ёшлар вакиллари кўплиги эътиборга молик.\nОдамлар сайлов мамлакат келажаги, тақдирида муҳим аҳамият касб этишини яхши англаган ҳолда...\nСАЙЛОВ ЎЗБЕКИСТОН ТАРАҚҚИЁТИГА ХИЗМАТ ҚИЛАДИ\n– Сайловнинг юкори демократик талаблар асосида ўтиши учун очиқлик, ошкоралик, адолатлилик талаб этилади. Ўзбекистонда сайловга тайёргарлик жараёнида ана шу нуқтаи назардан келиб чикиб, юқори даражада тайёргарлик кўрилган.\nБуни сайловгача бўлган жараёнда кузатган бўлсак, бугун сайлов участкаларида халқаро стандартлар даражасидаги шарт-шароитга гувоҳ бўлиб турибмиз.\nАҳолининг барча қатламлари, айниқса, ижтимоий ҳимояга эҳтиёжи бўлган ёши улуғ инсонлар...\nЗАМОНАВИЙ САЙЛОВ ТИЗИМИ: ЎЗБЕКИСТОН ТАЖРИБАСИ\n— Дунёнинг кўплаб давлатларида сайлов жараёнларини кузатганман. Ўзбекистондаги сиёсий партиялар орасидаги соғлом рақобат муҳити, ўзаро ҳамжиҳатлик, бирдамлик, сайловда овоз бериш тартиби, улардан фарқли равишда, муайян афзалликларга эга. Сайлов участкасида ташкил этилган тиббиёт хонаси, ота-оналар овоз бераётганда уларнинг фарзандлари она ва бола хоналарида мутахассислар қаровида бўлиши — булар эътиборга молик тажрибалар.\nЎзбекистондаги тинчлик ва осойишталик, барқарорлик ва ҳамжиҳатлик муҳитига ҳар қанча ҳавас қилса арзийди...\nМамлакатимизнинг Москвадаги дипломатия ваколатхонаси томонидан ташкил этилган мазкур тадбирда Россия халқлар дўстлиги университетида таҳсил олаётган ўзбекистонлик талабалар иштирок этди. Улар республикамизнинг ижтимоий-сиёсий ва ижтимоий-иқтисодий...\nУшбу сайловни кузатиш учун халқаро кузатувчилар, халқаро ташкилотлар вакиллари, етакчи экспертлар мамлакатимизга келмоқда. ЎзА мухбири МДҲ Ижроия қўмитаси бўлим бошлиғи Евгений СЛОБОДА билан суҳбатлашди...\nҲаётда шундай шахслар бўладики, бутун умрини миллати, ватани озодлиги, халқи тинчлиги йўлида сарфлайди. Уларнинг бу сайъ-ҳаракатлари жаҳон тарихида қолади.\nКуни кеча ҳаётдан кўз юмган, салкам ярим аср давомида Куба халқига етакчилик қилган, бутун умрини Куба озодлиги, манфаати йўлида фидо этган Фидель Кастро ҳам дунё тарихида ўзига хос из қолдирган давлат арбоби сифатида маълуму машҳур эди...\nЎЗБЕКИСТОНДА СИЁСИЙ ПАРТИЯЛАР ФАОЛИЯТИ «LEGAL VIEWS» ГАЗЕТАСИ НИГОҲИДА\nПокистонда нашр этиладиган «Legal Views» газетасида «Ўзбекистонда сиёсий партиялар: ғоялар, фикрлар ва маслаклар кураши» сарлавҳаси остида мақола босилиб чиқди. У Ўзбекистонда бўлиб ўтадиган Президент сайловлари мавзусига бағишланган.\nМақола мазкур газетанинг бош муҳаррири, Покистон Адвокатлар Ассоциациясининг доимий аъзоси Сафир Ҳусайн Шоҳ қаламига мансуб. У 2014 ва 2015 йилларда Ўзбекистонда бўлиб ўтган парламент ва Президент сайловларида...\n«ЎЗБЕКИСТОН МУСТАҲКАМ ДЕМОКРАТИК ТИЗИМНИ ЯРАТИШГА ИНТИЛАЁТГАН ДАВЛАТЛАР УЧУН НАМУНАДИР»\n— Президент сайловлари Конституция ва «Ўзбекистон Республикаси Президенти сайлови тўғрисида»ги қонунга тўла мувофиқ ҳолда ташкил этилмоқда, бу эса давлатнинг конституциявий тизими самарали ва барқарор равишда амал қилаётганидан далолат беради. Ўзбекистон Республикаси Олий Мажлиси Сенати ва Қонунчилик палатасининг 2016 йил 8 сентябрдаги қўшма йиғилишида қабул қилинган қарорлар ҳамда Президент сайловининг санаси эълон қилингани мамлакатнинг демократик қадриятларга...\nДОНАЛЬД ТРАМП — АҚШНИНГ 45-ПРЕЗИДЕНТИ!\nАҚШдаги президентлик сайловлари ўз ниҳоясига етди. АҚШ ОАВ берган маълумотларга кўра, республикачи Дональд Трамп АҚШнинг 45-президенти этиб сайланди.\nСўнгги штатлардаги овозларда Ҳиллари Клинтон кўпроқ овоз тўплагандек бўлди, лекин якунда Трамп 265 та, Клинтон эса 216 та овоз йиғди. Трампга 55.7 миллион одам овоз берган бўлса, Клинтонга 54.5 миллион сайловчи овоз берди...\nСаҳифалар: Аввалгиси 1 ... 19 20 21 22 23 ... 34 Навбатдагиси


Бугун Афғонистон ва Эронни бир-бири билан боғлайдиган автомобил йўли тантанали равишда очилди.\n25 феврал 2021, Тошкент вақти: 23:59\nЭронда бўлиб ўтган мантанали маросимда Эрон Президенти Муҳаммад Хотамий ва мамлакатга расмий сафар билан борган Афғонистон Президенти Ҳамид Карзай қатнашди. 122 километр узунликдаги мазкур автомобил йўли чегара яқинидаги Эроннинг Дўғарун шаҳрини Афғонистоннинг Ҳирот шаҳри билан боғлайди.\nАфғонистон раҳбари янги очилган йўл қўшни давлатлар учун ҳам манфаатли бўлишига умид билдирди.\nБугун Ҳамид Карзай Эроннинг Олий рухонийси Оятулло Али Хўманаи билан учрашиши кутилмоқда.


Батафсил... Янги шарх қўшиш «ЭРГА ИШ БУЮР, ОРТИДАН ЎЗИНГ ЮГУР...»\nБиз аёллар доим бир вақтнинг ўзида бир неча вазифани бажаришга одатланганмиз. Мисол учун рўзғор ишларида, болаларни боғчага олиб боришда ҳам йўл йўлакай қолган юмушларни бажаришга улгурамиз. Батафсил... Янги шарх қўшиш ЗАРИНА & НИГОРА. «ДЎСТЛИГИМИЗНИ КЎРОЛМАГАНЛАР ҲАМ БЎЛДИ...»\nБатафсил... Янги шарх қўшиш РАЙҲОН: «ҲЕЧ ҚАЧОН ҲЕЧ НИМАДАН АФСУСЛАНМАЙМАН!»\nБатафсил... Янги шарх қўшиш ҲЕЧ ҚАЧОН ТАБАССУМ ҚИЛМАЙДИГАН 6 ЮЛДУЗ\nБатафсил... Янги шарх қўшиш Нилуфар ва Маъмур ХОЛМЕДОВЛАР: «Севги, бу — бир дақиқада туғилиб, бир умр яшайдиган туйғу!»\nБатафсил... Янги шарх қўшиш Жамила ҒОФУРОВА – КИНОнинг “тузоғи”га илинган актриса\nЖамила Ғофурова. Бу қиёфани яхши танийсиз. Турли образлари билан томошабинлар эътиборини қозониб келаётган актрисалардан. Батафсил... Янги шарх қўшиш РУСТАМ САГДУЛЛАЕВ “ЖУЛЬЕТТА”СИНИ ҚАНДАЙ УЧРАТГАН?\nБатафсил... Янги шарх қўшиш ШОХРУҲ – РЭППЕРНИНГ СИР ТУТГАН ОИЛАСИ ВА САҲНАГА ҚАЙТИШИ...\nДИЛДОРА НИЁЗОВА ВА ЛАТИФЖОН ЮНУСОВ: «СЕВГИ, БУ — АҚЛ ВА ЮРАК БИРЛАШУВИ» МАЛИКА ВА НАРИМОН СУЛТОНХЎЖАЕВЛАР: «СЕВГИ, БУ — ОРЗУЛАРНИНГ УШАЛИШИ!»


Teri kasalliklarini davolash2 - DAVOLASH\nАвтор Davo На чтение 3 мин Просмотров 200 Опубликовано 07.06.2017\nТЕРИ КАСАЛЛИКЛАРИНИ ДАВОЛАШ\nПсориаз (пўстлоқли темиратки) терида шаклан турлича ва катта кичик тугунчалар пайдо бўлиб, тезда, оқимтир кумушранг пластинка (пўстлоқлар) билан қопланиши билан аниқланади.\nТутунчалар бошнинг сочли қисмида, билакда, тиззада кўпроқ, тирноқлар ва бўғимларда камроқ учрайди.\nХалқ табобатида уни даволаш бўйича айрим воситалар мавжуд.\n1. Суртма дори (мазь №1)\n200 г солидол ёки тиббий вазелин, 20 г асал, 10 г витаминли болалар креми, бичта товуқ тухумининг оқи банкага солиниб, 30 дақиқа кўпиртирилади. (кўпиртирилади, бироқ аралапггирилмайди), сўнг қопқоқ билан ёпиб қўйилади.\nБутун даволаш курси давомида суткасига икки марта зарарланган жойга юпқа қилиб суртилади ва кейинроқ артиб ташланади.\nУшбу таркибли малҳам 10 сутка қўлланилгач, унга қўшимча аралия настойкаси ичилади. Дастлабки уч кун мобайнида кунига икки маҳал овқатдан ярим соат аввал 30-40 томчидан, кейин эса 3 махалдан ичиб турилади (аралия гипертония ва кучли қўзғолишларга тўғри келмайди).\nПўст ташлаш бошланиши билан терида йирингли тошмалар пайдо бўлади, улар ёрилиб қичишади, бироқ даволашни ҳар куни давом эттириш керак. 2-3 ҳафтадан сўнг юқоридаги кўнгилсиз холат йўқолади. Теридаги доғ ўрнида аввал қора-кўкимтир ранг, сўнгра табиий ранг пайдо бўлади.\n2. Суртма дори (мазь №2)\nТерини биринчи малҳам билан тозаланиб бўлингач, тўхтовсиз равишда батамом даволаш учун 2-малҳамдан фойдаланишга киришиш лозим бўлади. Ушбу малҳам юқоридаги мазь каби тайёрланади, фақат унга 80-90 г қончўп (чистотел) ўтининг талқони қўшилади.\nУшбу малҳамни ишлатиш билан бир вақтда (аралия билан даволангандан сўнг икки ҳафтадан кейин) овқатланишдан ярим соат аввал кунига уч махал 1 чой қошиқда элеутероккок настойкаси (биринчи 10 кунликда ярим миқдорда) ичилади.\nНастойка билан даволаниш курси 1 ой. Агар зарурат бўлса икки ҳафталик танаффусдан сўнг курсни такрорлаш мумкин. Тери пўст ташлашдан бутунлай фориғ бўлгач, ҳафтасига 2-3 марта «Детский» совунда икки-уч марта ювиниб, кейин чайиб ташлайсиз.\nДаволашдан кейин тери ниҳоятда нозик бўлади, шунинг учун уни ишқаланиб қирилишдан, шилиниб чақа бўлишидан, тирналишидан эхтиёт бўлинг. Беморнинг холатига ва босқичига қараб касалликни тўлиқ даволаниши учун 2 ойдан 4 ойгача вақт ўтиши мумкин.\nБутун даволаниш мобайнида овқатланиш тартибига риоя қилиш лозим. Истеъмолдан тухум, қовурилган гўшт, ўткир таомларни, пивони, спиртли ичимликларни, сигаретни чиқариб ташлаш лозим бўлади. Пиширилган гўшт, сут, мевалар иложи борича кўпроқ истеъмол қилинши керак.


Видео: хорижга борувчилар учун «Ўзсаноатқурилишбанк»дан ажойиб имконият! Бунақаси ҳали бўлмаган!\nВидео: хорижга борувчилар учун «Ўзсаноатқурилишбанк»дан ажойиб...\n16.05.2018 11:42 0 11190\nЭнди сўмни конвертация қилишнинг зарурати йўқ, «Ўзсаноатқурилишбанк»нинг сўмли «VISA» картаси ҳам Ўзбекистонда, ҳам унинг ташқарисида ҳақиқий универсал тўлов воситасига айланди.\nБанк карталарини «Ўзсаноатқурилишбанк»нинг исталган филиалидан олиш ва пластик карточкани нақд пул, иш ҳақи тўловлари, омонат ёхуд бошқа пластик карточкадаги маблағлар ҳисобидан исталган миқдорда ва исталган вақтда тўлдириб туриш мумкин.\nМиллий валютадаги «VISA» пластик карточкаларидан чет эл давлатларида ушбу давлатларда белгиланган валютада ёки интернет тармоқларида операцияларни амалга ошириш мумкин.\nЎзсаноатқурилишбанк «VISA» картаси


22:36 / 21.02.2020\nБугун, 21 февраль куни Эронда парламент сайловлари бошланди. Бу мамлакатда одатда сайловлар кўп нарсани ҳал қилмайди деб ҳисоблашади, аммо нима бўлганда ҳам бу жараён халқнинг ҳукуматга нисбатан муносабатини кўрсатиб беради.\nАли Хоминаий / Фото: Хоминаий расмий сайти / via REUTERS\nИнқилобдан кейинги энг мураккаб вақт\nАйни дамда Эрон сиёсий ва иқтисодий инқирозни бошдан ўтказмоқда. Мамлакатдаги вазият 1979 йилги инқилобдан кейинги энг мураккаб ҳолатда. Охирги ярим йилда шунчалик кўп ишлар бўлиб кетдики, парламент сайловларининг натижаларига қизиқиш ўз-ўзидан ортди.\nАввалига одамлар нарх-наво, хусусан бензин нархи ошганига норозилик билдириб намойишга чиқди. 2019 йил ноябрда бўлиб ўтган бу намойишлар шунчалик кенг қамров олдики, бу 1979 йилдаги инқилоб тантанасидан кейинги энг катта намойиш эди.\nТурли манбаларга кўра, ноябрдаги намойишларда бир неча юзлаб, яна баъзи манбаларда 1,5 минг одам ўлдирилгани айтилади.\n2020 йил январда эса Эрон тарихида ўзгариш қилган яна бир воқелик содир бўлди. АҚШ президенти Дональд Трампнинг шахсий топшириғига кўра, Эрон иқлом инқилоби муҳофизлари корпуси махсус бўлинмаси қўмондони генерал Қосим Сулаймоний Бағдодда ўлдирилди. Бу нафақат Эрондаги, балки бутун дунёдаги воқеаларнинг «оёғини осмондан» қилиб юборди.\nСулаймонийнинг қасосини олишга киришган Эрон АҚШнинг Ироқдаги базасига ракета зарбаларини амалга оширди. Намойишлар сабаб тарқоқлашиб кетиш хавфи бўлган мамлакат айнан мана шу воқеа сабаб бирлашди. Миллат Қосим Сулаймоний жанозасига бирлашди ва бу АҚШ учун шунчалик қўрқинчли тус олдики, океанортида одамлар «Бизни ўлдирманглар» деган баннерлар кўтариб, тинчлик намойишларига чиқишди. Америкалик сиёсатчилар Эроннинг қасосидан қўрқаётганини яширишмади.\nАммо форсларни бирлаштирган бу воқеадан кўп ўтмай воқеалар ривожини кескин ўзгартирган хато юз берди: АҚШ базасига зарба бераётган Эрон ҳарбийлари «хатолик сабаб» Украина самолётини уриб туширишди.\nОқибатда 176 киши ҳалок бўлди. Уларнинг аксари – Эрон фуқаролари ва Канада фуқаролигини олган эронликлар эди. Эрон бу ишни хато сабаб қилганини расман тан олгач, Эронда яна намойишлар бошланди. Одамлар мамлакатнинг амалдаги раҳбари оятуллоҳ Али Хоминаий истеъфога чиқишини талаб қилиб чиқишди.\nЭронда инқилобдан сўнг оятуллоҳнинг мавқейи ақл бовар қилмас даражада кўтарилиб кетган. Расман Ислом Республикаси деб эълон қилинган давлатда диний раҳнамонинг асосий бошқарувчи бўлиши тушунарли ҳолат. Мана шундай давлатда олий диний раҳнамо истеъфосини сўраб намойишга чиқишдими, мамлакат қандай ҳолатда эканини тасаввур қилаверинг.\nОятуллоҳ Али Хоминаий сайловда овоз бермоқда. 21 февраль, Теҳрон\nБу сайловга қандай таъсир қилади?\nАҚШ Қосим Сулаймонийни ўлдирганидан сўнг, юқорида айтилганидек, Эронда миллат бирлашди. Сўнгги вақтларда улар асосан қандайдир ижтимоий муаммо атрофида бирлашаётганди, энди бутун Эрон миллат манфаати учун бирлашди. Ҳа, Трамп билиб ёки билмай бу борада Эронга ёрдам бериб юборди.\nОлдинги сайловларда президент Ҳасан Руҳоний етакчилигидаги ислоҳотчилар 41 фоиз овоз олиб ғолиб бўлганди. Ўшанда консерваторлар 29 фоиз овоз билан чекланганди.\nАммо бу гал инқилоб муҳофизларининг қўллаб-қувватлаши билан айнан консерваторлар ғолиб бўлиши кутилмоқда. Олдинги сайловларда ядро дастурини ишлаб чиқишни қўллаган ислоҳотчилар ғолиб бўлганди, ҳозир эса Эрон ядро келишувидан чиқиб бўлган бир вақтда (Эрон Қосим Сулаймоний ўлдирилганидан 3 кун ўтиб халқаро ядро келишувидан чиқиб кетганди) консерваторларнинг кескин ғоялари устунроқдек.\nЭрон парламенти / Фото: Vahid Salemi / AP\nОдамлар сайловга келадими?\nСайловнинг яна бир муҳим жиҳати – одамларнинг сайловга келиш давомати. Бу кўрсаткич Эронда ҳеч қачон 50 фоиздан паст бўлмаган. Бу Эрон ҳукумати учун рамзий маънодаги ўзига хос минимум ҳисобланади (масалан Ўзбекистонда сайловчиларнинг 33 фоизи овоз бериш жараёнида қатнашса, сайлов бўлиб ўтган ҳисобланади). Аммо бу йил Эронда давомат тарихдаги энг паст кўрсаткични «забт этиши» ҳам истисно қилинмаяпти.\nПариж VII университети мутахассиси Азад Кианнинг айтишича, давомат одамларда сиёсатга бўлган ишонч пасайгани сабаб паст бўлиши кутилмоқда.\nСайловда давомат паст бўлиши ҳукумат обрўси пасайганини билдиради. Бу эса янги норозиликлар келтириб чиқариши мумкин. Аммо кўрсаткичлар керагидан паст бўлса, уларни кўпайтириб кўрсатишни ҳам истисно қилиб бўлмайди.\nЭрондаги парламент сайловларида номзодлар одатдагидек конституцияни ҳимоя қилиш муҳофизлари Кенгаши (табиийки оятуллоҳ раҳбарлигидаги) томонидан сараланади. Бу ёпиқ жараён ҳисобланади ва ҳозирги сайловда ёпиқликка айниқса жиддий эътибор берилди. Сайловда ўз номзодини қўйишни хоҳлаган 14 минг фуқародан ярмига сайловга қатнашиш ҳуқуқи берилмади. Амалдаги 247 нафар депутатдан Ҳасан Руҳонийни қўллайдиган 90 нафари сайловга қўйилмади.\n«Ҳеч қандай рақобат йўқ»\nРейтер агентлиги сайловлар ҳақида номи очиқланмаслигини сўраган эронлик амалдор билан суҳбатлашди. Унинг айтишича, сайловда ким ғолиб бўлиши аниқ: «Ҳеч қандай пойга йўқ. Ультраконсерваторлар президентлик пойгаларида ғолиб бўлмоқчи. Бу ислоҳотчилар учун якун дегани. Камида 10 йил ва ундан ортиқроқ ҳам деяверинг».\nТўғри, ҳукумат вакили президентлик ҳақида гапирмоқда, аммо парламент сайловларидаги натижалар президентлик сайловларига ҳам таъсир қилади. 2004 йилда ҳам шунга ўхшаган воқеа содир бўлганди. Ўшанда ҳам парламент сайловларида ультраконсерваторлар ғалаба қозониб, ортидан консерватор Маҳмуд Аҳмадинажод ғолиб бўлганди.\nПрезидент Ҳасан Руҳоний. 21 февраль, Теҳрон\nФото: AFP/HO/Iranian Presidency\nНоябрдаги воқеалардан сўнг импичмент ёқасига келиб қолган Ҳасан Руҳонийнинг ҳозирги позицияси яхши эмас. Чунки иқтисодий камчиликлар ўз-ўзидан президентнинг имижига таъсир қилади.\nЖаҳон банки маълумотларга кўра, Эрон иқтисодиёти 2019 йилда 9 фоизга пастлаган. 2020 йилги прогнозларда мамлакат иқтисоди ўзгаришсиз қолиши, 2021 йилда эса максимум 1 фоиз ўсиши тахмин қилинган.\nАҚШ ўз қўли билан рақибига қаҳрамон топиб берди\nТрампнинг Сулаймонийни ўлдириш қарори Эрон сиёсатига шунчалик жиддий таъсир қилдики, Америка ўз қўли билан Ғарб сиёсатини ёқлай бошлаган эронликларни ўзининг сиёсатига қарши бўлган одамларга айлантириб қўйди. Биргина қотиллик Эрон халқини бирлаштирди ва консерваторлар одамларга миллий ғурур ҳақида эслатиб бу вазиятдан фойдаланиб қолиши мумкин.\nЭрон кейинги икки йилда катта ўзгаришлар остонасида турибди. Парламент сайловларида катта эҳтимол билан консерваторлар ғолиб бўлиб, амалдаги ислоҳотчилар ортга чекинади. 2021 йилда эса Ҳасан Руҳонийнинг президентлик муддати якунланади. Энг асосий ўзгариш эса мамлакатнинг энг олий минбарида юз беради. Тез орада 81 ёшли оятуллоҳ Али Хоминаийнинг ҳам ўринбосари тайинланиши мумкин...


Янги китоб | Jahonnoma\n-Бунда ҳам катта фалсафа бор-а, Ёдгор ака,- дедим мен.\n-Ҳа, биз ҳам тезроқ орқага қайтишимиз ҳақида ўйлаяпман. Қаранг, шашти тез тўлқинлар ортга ҳам шашт билан қайтмоқда. Шашти сустлари эса соҳилнинг этагини “тутиб” қолмоқда…\nҲар ҳолда сўзма-сўз айнан бўлмасада, суҳбатларимиздан бирининг мазмуни шундай эди.\nЎшанда мухолифатнинг шашти бугунги каби суст эмас, аксинча шашти анчагина баланд эди. Ҳатто ҳукуматни қўлга олган Озарбайжон мухолифати ҳам ўзбеклардан бир нарса ўрганишга ҳаракат қиларди.\nХалқ жабҳаси жойлашган марказий бинода Ёдгор Обид учун махсус жой ажратилган ва у Элчибей бошқарувига Ўзбекистон масаласида маслаҳатчи эди. Жабҳанинг Туркистон деб номланган бўлимида фаолият кўрсатган туркий жумҳуриятларнинг вакиллари ҳам Ёдгор аканинг оғзига қараб туришарди.\nЁдгор ака эса жуда оз гапирадиган, минг марта ўйлаб, кейин бир марта хулоса қиладиган одам. У бир нарса дейишдан олдин чуқур ўйлаб кўрадиган шахс. 20 йил олдин ҳам шундай эди, бугун ҳам. Чунки бирор бир масалада иккиланиб қолганимда, Ёдгор аканинг кўнглига қўл солиб кўраман, у кишининг маслаҳатларини олиб тураман. Ёдгор ака “ҳмм…” деб чуқур ўйга толсалар, демак, мен ҳам ўйлаб кўришим керак, агар фикримни тасдиқловчи бир қанча мисоллар келтирсалар, демак, бу “ Иккиланманг, ҳақсиз!” деганлари бўлади.\nЮқорида шашт ҳақида гапирдик. Ёдгор аканинг шеърни қоғозга туширишда шашти баланд эмас. У бир шеърни ойлаб ҳам ёзиб юриши мумкин. Аммо унинг ўша машаққат билан туғилган шеърларидаги шашт жуда кучли, соҳилларга урилганда, бузиб юборадиган даражада кучли.\nБоймирза отанинг издоши\nИлк бор Ёдгор акани Тошкентда кўрганимда, унинг босиқлиги ва катта файласуфлардек мушоҳада қилишига қойил қолгандим. У билан “Халқ сўзи” газетаси ёпилган кунларда, Талабалар шаҳарчасида қон тўкилган кезларда, мухолифатнинг турли йиғинларида учрашган, суҳбатлашган бўлсакда, уни буюк қалбли инсон сифатида Бакуда танидим.\nБиз бир йил давомида бирга бўлдик. Ёдгор Обид, Баҳром Ҳамро – уччаламиз, баъзан эса Мурод Жўраев – тўртталамиз баҳсларни туннинг биқинига михлайвериб ҳафталарни ойларга улаганмиз.\nЁдгор ака кўнгли очиқ ва ҳазилни кўтарадиган одам. Бакуга дастлаб 1992 йилда Турк жумҳуриятлари қурултойига боргандим. Ёдгор ака ўша ерда эдилар. Қучоқ очиб кутиб олдилар. Қандайдир сабаблар билан қурултойни Бакудан Туркияга кўчиришди. Элчибей ажратган махсус учқичда Анталияга бордик. Ёдгор ака билан бўш вақтларимизни иккаламиз ҳам меҳр қўйган устозимиз Боймирза Ҳайит билан ўтказишга уринардик.\nБир куни Боймирза ота ижодкорлар ҳақида гапирдилар׃\n-Ижодкор қаерда бўлмасин, барибир ижодига қайтади. Унинг ижод деган миллати бор. У ана шу миллатидан айро тушган куни тугайди. У доим хизмат қилишни истайди. Унинг хизмати ижодидир. Мана мен Ўзбекистонга бордим. Ҳукумат қувиб чиқарди. Лекин ижодкорлардан бошқа одам кузатишга, хабар олишга келмади…\nБоймирза ота ижодкорнинг энг улуғи эдилар. Оёқлари ишламай қолиб, қўлларида фақат учта бармоқ ҳаракат қилганда ҳам ижодни тўхтатмадилар. Умрларининг сўнгги пайтларида юра олмас эдилар. Аммо турли халқаро анжуманларга борардилар-ногиронлик аравачасида.\nБуни нима учун эсладим. Ноябрнинг охирида Ёдгор акадан ҳол-ҳавол сўрайин, деб сим қоқсам Прагага, халқаро конференцияга бормоқчи бўлиб турган эканлар.\n“Саломатлигингизга қарасангиз-чи” демоқчи эдим, лекин Боймирза ота ёдимга тушдилар.\nБиламан, Ёдгор ака касал бўлса ҳам бировга айтмайдиган одам. Бакуда бир йил бирга яшадик. Бир кун эрталаб у киши қаттиқ йўталиб тургандилар. Иситмалари ҳам бор эди. Шунинг учун безовта қилмай, Баҳром билан чиқиб кетдик. Кечқурун қайтиб келсак, у киши йўқ. Ярим тунгача келмадилар. У ёқ, бу ёққа телефон қилсак, Панахов деган жабҳачи билан уруш бораётган жойга кетибдилар.\n“Кетдик, жангчиларга шеър ўқиб берасиз” дейишса, кетаверибдилар. Шамоллаб қолган ва иститмаси чиқиб турган одам бир ҳафта жангоҳларда бўлиб келдилар. Демоқчиманки, унча-бунча хасталикни оёқда енгадиган паҳлавонликлари ҳам бор.\nЭлчибей ҳам ҳурмат қиларди\nЁдгор ака ҳазилни кўтарадиган инсон. Кулганда ҳам шунчаки “ўпкадан” эмас, юракнинг тубидан мазза қилиб куладилар. Бакуга борган дастлабки кунларим эди. Қарасам, Ёдгор ака осмонга қараб эмас, ерга қараб, икки оёғини орқадан букиб, худди осмон тушса, ушлаб қоламан, деган каби ухлар экан.\n-Бу қанақа ётиш, синчалак ётишми?-дея ҳазиллашдим у кишига.\n-Мамлакатда уруш кетмоқда. Том қулаб тушса, ушлаб қолайин, дейманда,-деб секин кулиб қўйдилар.\nУ кишни ҳазилни ҳам юмшатиб айтардилар. Яъни “бошларингга том қуламасин дейманда” ҳам дейишлари мумкин эди. Аммо секингина кулиб қўйишларидан ҳазилнинг “жияни” борлигини сезиб олардик.\nЛекин аслида ҳам Ёдгор ака бировни қутқариш учун керак бўлса томни тутиб қолишга журъат қиладиган инсондир. Ҳафталаб уруш бораётган жойларга бориб, аскарларга шеър ўқиб келиш осон иш эмас эди. Озарабайжон халқ жабҳасида, армиясида Ёдгор акани танимайдиган одам йўқ ҳисоби эди. Айниқса раҳматли Абулфайз Элчибей у кишини жуда ҳурмат қиларди.\nБир куни мухолифатга бошпана бермоқда, деб Тошкент режими Баку билан ҳаво йўлини бекитиб қўйди. Шунда Абулфайз Элчибей агар “У диктатор Ёдгор Обид каби буюк шоирни истаётган бўлса, унинг истаги ҳеч қачон амалга ошмайди” дея баёнот берди. Бу баёнотни шунчаки бирор йиғинда эмас, балки Москванинг “Время” ахборот дастури орқали айтди.\nЁдгор ака баъзан жуда катта масалани ҳам енгилгина қилиб айтиб қўя қолардилар. Москвада “Озодлик”нинг мухбири эдилар. Бир куни ўзбек бўлимининг раҳбари׃\nҲалиги “баланс қилиш керак” деган гап бору, шуни айтганда. Шунда Ёдгор ака׃\n-Қандай тенглаштираман? Бир томон зил-замбил, жуда оғир, иккинчи томон енгил. Буни тенглаштириб бўладими?-деб юрдилар.\nБу оддийгина гап, лекин юки ҳийла оғир. Шу нарса у кишининг радиодан кетказишга сабаб бўлганди.\nЁдгорсиз ёрқинлик йўқ!\nЁдгор аканинг жасорати ҳаммада ҳам йўқ. У қамоққа киришдан қўрқмайди. Мустақиллик учун кураш йилларида ҳар бир намойиш ёки митингдан кейин у кишини ушлаб кетишарди. У чўчимасди. Қамоқдан чиқиб, яна олов қайнаётган жойларга кетаверарди. Душанбеда Ленин ҳайкали қулатилган тунда у ўша майдонда эди. Наманганда аскарлар одий одамларни ўққа тутганда у ўша ерга бориб ҳайқирганди׃\nҒазабдан титрар қуёш,\nОт-а, от, итваччалар!\nБундай гапларни бугун четда туриб айтиш осон. Аммо ўша кезда мамлакат ичида туриб айтиш осон эмас эди.\nФарғонада икки қардош орасига низо солинганида у ҳам ўзбек, ҳам месхет турки бўлиб йиғлаганди, ўзбек ва қирғизни уриштиришганида у Туркистон каби қон-қон бўзлаганди, ҳали Бўкада, ҳали Паркентда… қаерда бўлмасин, у одамларга Туркистон бирлигидан гап очиб, уларни қон тўкмасликка ундарди. Озарбайжонда туркларнинг қони оққанда у Тошкентда Қорабоғ қўмитасини тузиш учун майдонга чиққанди.. Хуллас, унинг жасорати режимни ларзага солди ва у ўлим билан юзма-юз қолиб, мамлакатни тарк этди. Лекин курашини тарк этмади.\nДарёлар оқмоқда. Дарёлар-\nТинмайди. Тинишни билмайди.\nУмридан нолиш ҳам қилмайди.\nУнинг ўзи ҳам шеърларидаги дарёлар каби умридан нолимасди. Бакуда ҳокимиятни Ҳайдар Алиев эгаллаб олгандан кейин у ерда нафақат Озарбайжон фаолларига, балки бизга ҳам қадам босадиган жой топилмади. Ҳайдар Алиев телевидение орқали гапириб, Туркистон номи остида бирлашган мухолифатчиларни тезда тутиб, мамлакатларига бадарға қилишни буюрди. Ўша куни дўстларимизнинг талаби билан биз Озарбайжонни тарк этдик. Ёдгор ака Москвага кетди. У ерда ҳам курашини давом эттирди. Лекин Москвани ҳам унга кўп кўрдилар. Унинг товушини ўчириш учун ҳамма йўлларга бош урилди.\nБу элда ҳеч биз кўрмаган ситам йўқ,\nНафс олдида эътиқодга чидам йўқ.\nУ ситамлар силсиласини енгиб бораверди. Чунки унинг излаётган ёрқин юлдузи бор эди. Бу юлдуз жуда олисларда эди. У озод Туркистонни истарди, у адолат юлдузини истарди.\nМаъшум тун қанотин ҳар томон суриб,\nФақат ўз ҳукмини даъво қиларкан-\nМен шўрлик бошини тошларга уриб,\nАдолат юлдузин излаб юрибман…\nЮлдуз олисда ва унга етиш жуда мушкул. Унинг азоблари ва машаққатлари бир ён, унинг тўсиқлари ўнлаб умрларга тенг. Ака-ука бир-бирини қонга ботириб, айни миллат фарзандлари бир-бирини қириб, бу орзунинг йўлини тўсаверадилар. Шоирнинг дили ўртайди׃\nАндижон, Ўш, Ўзганда\nДарё – дарё қон оқар,\nИтлар эса ит режа\nТузиб юрар ҳарёнда.\nШоир бу нарсалар бежиз эмаслигини, ўша юлдузга етишни орзу қилганларнинг орзуларини етим қолдириш учун пайдо бўлганини ҳис этади ва “Дод!” деб майдонга тушгиси келади. Худди бобокалони ҳазрат Амир Темур каби, худди буюк Бобур мирзо мисол…\nМезон бўлиб ҳаволанди номус – ор,\nЁт тупроқда энди қандоқ ётайин…\nТуроннинг на ҳадди ва на xати бор,\nҚиличимни келтир, ўғлим Ҳумоюн!\nҲумоюнлар мангу уйқуда… Қиличлар қинида занглаб ётибди… Туроннинг, Туркистоннинг ҳоли хароб. Чунки׃\nҚора ранг туйғулар чўммоқда кузга,\nҚонли ёш доғ бўлди битилган сўзга.\nЖафокаш, захматкаш халқимдан ўзга-\nСотилмаган киминг қолди, Туркистон!\nСотилмаган фарзандлар орасида шеърнинг муаллифи ҳам бор. Озчиликка айланиб қолган шоирлар ва озчиликка айланиб қолган халқ…\nБаъзан шоирнинг юраги унинг шаштига чидамай безиллайди. У кўксида безиллаб турган юрагини алмаштиргиси келади. Қаердан топсин безилламайдиган юракни? Бу армон. Ана шу армон унга тинчлик бермайди. У салобатли тоғларга ҳайқиради׃\nБитта армон билан келдим қошингизга…\nТоғлар, менга берсангиз бас юрагингиз!\nЛекин тоғлар ҳам буюк ўлим қаърида, жим ва сокин… хасис в жонсиз… Худди булутларга бош урган улкан ҳайкал каби. Бу ҳайкал қаршисида бош кўтариб тураверишдан ҳолсизланган шоир яна хаёлга толади. Шу топда унинг аламлардан безиллаган юраги тилга киради׃\nКўтаргил қаддингни, дадил боқ бир зум,\nМард келса – номардлик ўлимга маҳкум,\nБошинг эгган саринг ҳаддан ошиб, шум-\nҲайкаллар юрибди Ўзбекистонда.\nЮракнинг бу ҳайқириғидан шоир қаддини ростлаб, ўзи юксакликка, ўзи ибратга айланади. Бу ибрат кимгадир машаъл, кимгадир сароб, кимгадир қоратош бўлиб кўринади׃\nЮксакликда турибди сукут сақлаб қоратош,\nЕллар унга бепарво, гуллар унга бепарво.\nСен ҳам боқма бепарво, қоратошга қорақош,\nЎша менинг руҳимдан шакл топган бир нидо.\nШоирнинг дунёсига назар солсангиз ана шундай буюк ўзгаришлар ва буюк исёнлару буюк инқилоблар тўлқини соҳилга урилаётганини кўрасиз. Худди Ҳазар соҳилидаги ҳол… Шиддатли тўлқинлар соҳилга урилиб, ортга қайтмоқда, шиддатсизлар эса соҳилга маҳлиё бўлиб, айланиб қолмоқда… Шоирнинг тўлқинлари бу соҳилни сева олмади, ортга қайтиш кучи ниҳоятда кучли. Унинг бу орзуси тинмас, бу умиди синмасдир… Унинг шашти-шиддати шеърга айланиб, соҳилга урилганча ортга қайтиб, уммон бағрига инмоқда.\nОрзулар – ўлмади. Умидлар – тирик.\nГарчи кўнгил вайрон. Умрлар – хазон.\nКўзи мўлтиллаган саргардон кийик-\nТуркистон бўғзида қилтиллаган жон…\nБу саргардон кийик бир кун Туркистон бағрига қайтишига шоир ишонади ва биз ҳам ишонамиз. Унинг йўлларини бекитсалар ва у жисм бўлиб қайтмаса, исм бўлиб қайтади, унинг қаршисига тўсиқлар солсалар, у шерлигида қайтмаса, шеър бўлиб қайтади… У барибир қайтади. Чунки Туркистон унингсиз Туркистон эмас! Мустақиллик унингсиз мустақил эмас! У бизга Туркистоннинг ва мустақилликнинг ёдгори… Ёдгорсиз ёрқинлик йўқ!\nFiled under: she'rlar |\n« Топқир ва толмас ёшлар Изоҳлар бўлимидан »


Ўзбекистон ижтимоий ривожланиш бўйича ўртачадан пастроқда\nЎзбекистон ижтимоий ривожланиш кўрсаткичлари бўйича 133 мамлакат орасида 90-ўринни эгаллади. Deloitte аудитор фирмаси томонидан тайёрланган Social Progress Imperative номли рейтингга кўра, Ўзбекистон жорий йилда 100 баллик тизимда 59,71 балл олиб, дунё бўйлаб ўртача кўрсатикчдан пастроқ натижа кўрсатган.\nТашкилот мутахассиларига кўра, Ўзбекистонда Ялпи ички маҳсулот жон бошига 5 минг АҚШ долларидан тўғри келади.\nЎзбекистон тўғри овқатланиш ва бирламчи тиббий ёрдам соҳаларида энг юқори кўрсаткичларга эришган. Таълим соҳасида ҳам нисбатан яхши кўрсатикчлар намойиш қилган, лекин экологик барқарорликда ортда қолгани хулоса қилинади ҳисоботда.\nРейтингда қўшни Қирғизистон 93, Тожикистон 96 ўринни эгаллашган.\nИжтимоий риможланиш бўйича етакчи ўринларни Норвеги (88,36 балл), Швеция, Швейцария, Исландия ва Янги Зелландия каби мамлакатлар эгаллаган. Рейтинг қуйисида 31,42 балл билан Марказий Африка Республикачи жой олган.\nSocial Progress Imperative ташкилоти дунё мамлакатларида одамлар турмуш даражасини ошириш борасида иш олиб боради.


Тошкентда оммавий қабуллар вилоятлардаги оммавий қабуллардан нимаси билан фарқ қилади? — Review.uz\nМаълумки доимий равишда республика бўйлаб оммавий халқ қабуллари олиб борилмоқда. Оммавий қабулларда вилоятликларда асосан коммунал соҳалар (сув, газ, электр энергияси)да мурожаатлар кузатилади. Пойтахтимиз Тошкент шаҳри аҳолиси оммавий қабулларда қандай муаммоларини ҳал қилишмоқда?\nПойтахтимиздаги оммавий қабуллар ҳафталиги доирасида муҳофаза қилувчи идоралар раҳбарларининг халқ билан мулоқоти ташкил қилинди. Президент Халқ қабулхоналари, Олий суд, Бош прокуратура, Ички ишлар, Адлия, Мудофаа, Ташқи ишлар вазирликлари, Давлат божхона қўмитаси, Бош прокуратура ҳузуридаги Иқтисодий жиноятларга қарши курашиш департаменти, Мажбурий ижро бюроси, Ўзбекистон Коррупцияга қарши курашиш агентлиги мутасаддилари алоҳида шўъбаларда аҳоли ва тадбиркорларнинг мурожаатларини тинглади. Ҳар бир масала очиқ-ошкора, энг муҳими, юзма-юз муҳокама қилиниб, уларга қонуний-адолатли ечим изланди.\nОммавий қабулда Олий суд мутасаддиларига 137 нафар, Бош прокуратура масъулларига 91 нафар, Ички ишлар вазирлигига 56 нафар мурожаатчи ўзларининг аризалари, шикоятлари ва таклифлари билан юзланди. Ҳуқуқни муҳофаза қилувчи идоралар мутасаддилари учун ягона мулоқот майдони яратиб берилгани эса суд-ҳуқуқ соҳасидаги бир-бири билан чамбарчас боғлиқ масалаларни ҳамжиҳатликда ўрганиш имконини берди. Ҳар бир соҳа бўйича туман – шаҳар – республика тизимидаги раҳбарларнинг бир столда жам бўлиб, мурожаатларни тинглаши эса ҳар бир масалага самарали ечим топишнинг муҳим омили бўлди.\nАнча йил Тошкент молия институтида ҳуқуқшунос бўлиб ишлаган Мирғани Акбаров ноқонуний ишдан бўшатилганидан шикоят қилмоқда. Унинг мурожаатини яқинда Тошкент шаҳар прокуратураси ўрганиб чиққанида, бу фуқаронинг чиндан ҳам ноқонуний ишдан бўшатилгани аниқланди. Мурожаатининг ўрганилиш ҳолатини билиш учун оммавий қабулга келган Мирғани Акбаровга уни ноқонуний ишдан бўшатганларга нисбатан жиноят иши очилгани маълум қилинди. Шаҳар прокуратураси масъуллари бу масалага адолатли ечим топиб, фуқаронинг ҳуқуқларини ҳимоя қилиш ва тиклаб беришни, қонуний манфаатлари амалда таъминланишини қатъий назоратга олди.\nЧирчиқ шаҳрида яшовчи Шаҳноза Қулфиддинованинг турмуш ўртоғи майор Шерзод Умуров 2014 йили хизматни ўтаётган вақтида вафот этган. 6 йилдан бери фарзандларини ёлғиз ўзи улғайтираётган бу аёл Мудофаа вазирлиги масъулларидан 17 ёшли ўғли Рустамни муддатли ҳарбий хизматга юбориш учун амалий ёрдам сўраб қабулга келди. Вазирлик масъуллари бу аёлга ўғлининг ота касбини муносиб давом эттириши учун қонун доирасида барча ёрдамникўрсатишга ваъда берди.\nБекободлик Ўктам Ҳамроев оиласини ҳам анчадан бери ўйлантираётган масалага шу оммавий қабулда ечим топилди. Гап шундаки, Ўктам ака бу қабулда Мудофаа вазирлиги масъулларига оилавий шароитини тушунтириб, 2014 йилдан бери шартнома асосида Қашқадарё вилоятидаги ҳарбий қисмлардан бирида хизмат ўтаётган ўғли Феруз Ҳамроевнинг хизмат жойини уйига яқин ҳарбий қисмлардан бирига кўчирилишида амалий ёрдам сўради. Бу мурожаат ҳам тез орада ҳал қилиб бериладиган, Ўктам Ҳамроев фарзандининг хизмат жойи Тошкент вилоятидаги ҳарбий қисмлардан бирига кўчириладиган бўлди.\nТаъкидлаш жоизки, суд-ҳуқуқ соҳасидаги оммавий қабулда барча масала, у суд ё прокуратура, ички ишлар ёки адлия, солиқ ёхуд божхона масалалари бўлишидан қатъи назар, қўшимча ўрганиш ва текширишларни талаб қилади. Яъни, суд адолатли ё адолатсиз қарор қабул қилгани, тергов ишларида хато-камчиликлар бор-йўқлигини аниқлаш, алҳол ноҳақдан ҳақни ажратиб олиб,адолатлиқарор қабул қилиш учун, албатта, вақт керак.\nДейлик, тошкентлик Улуғбек Ибрагимов бир пайтлар ички ишлар тизимида ишлаган,сўнг, мурожаатчининг айтишича, у ноқонуний ишдан бўшатилган. Оммавий қабулда ўзини ишга таклаб беришларини сўраган Улуғбек Ибрагимов овнинг мурожаатини қонуний ўрганиб чиқиш ва адолатли ҳал қилишни Тошкент шаҳар ички ишлар бош бошқармаси бошлиғи ўз назоратига олди.\nПойтахтлик Темур Муродов ҳам қурилиш корхоналаридан биридан ноқонуний ишдан бўшатилганини айтиб, прокуратура масъулларидан қонуний ҳуқуқларини ҳимоя қилиш ва тиклаб беришда амалий ёрдам сўради. Масъуллар бу мурожаатни ҳар томонлама чуқур, қонуний ва холис ўрганиб чиқиб, адолатли ечим топиб бериш учун ўзларига беш кун муддат белгилашди.\nТадбиркор Гулсара Умирова раҳбарлигидаги қурилиш корхонаси Миробод туманидаги объектлардан бирида 130 млн. сўмлик қурилиш-таъмирлаш ишлариниамалга оширган бўлса-да, 2019 йил апрель ойидан буён 130 млн. сўмлик хизмат ҳақини ҳалигача ундира олмаётган экан. Мажбурий ижро бюроси масъуллари бу масалани ҳал қилиб берадиган бўлди.\nПрезидент Халқ қабулхоналари Тошкент шаҳрида ташкил қилган ҳуқуқни муҳофаза қилувчи органлар раҳбарларининг оммавий қабулида 414 нафар мурожаатчининг 431 та масаласи кўриб чиқилди. Уларнинг 86 тасига жойида ечим топилган бўлса, 95 та мурожаат бўйича ҳуқуқий маслаҳат ва тушунтириш берилди, 250 та мурожаат бўйича эса аниқ муддат ва масъуллар белгиланиб назоратга олинди.\nПойтахтимиздаги оммавий қабуллар ҳафталиги давом этмоқда.\nSud-huquq masalalari bo‘yicha ommaviy qabullar Qashqadaryo va Surxondaryo viloyatlarida davom ettiriladi


АҚШ НАТО давлатларини ҳимоя қилишга ваъда берди\n21:17 / 27.05.2017\nАҚШ президентининг миллий хавфсизлик бўйича маслаҳатчиси Генри Макмастер президент Дональд Трамп НАТО давлатларига тажовуз қилинадиган бўлса, уларни ҳимоя қилиш бўйича мажбуриятларни аниқ қўллаб-қувватлайди, деб айтди. Бу ҳақда Reuters ахборот агентлиги хабар бермоқда.\n"Мен президентдан 5-моддани қўллаб-қувватлаши борасида алоҳида баёнотни кутиш ғайритабиий деб ҳисоблайман. Албатта, у бу моддани қўллаб-қувватлайди", деб айтди Макмастер.\nМакмастернинг айтишича, Трамп бу модда ҳақида эслатмаслик ҳақида қарор қабул қилмаган, чунки бу модда шундоқ ҳам назарда тутилади.\n"АҚШ, президент НАТО доирасида 5-модда бўйича мажбуриятларини бажаришда қатъийлиги факт ҳисобланади", деб таъкидлаб ўтди Макмастер.\nТрамп НАТОнинг Брюсселдаги бош қароргоҳидаги нутқида НАТО билан келишувнинг 5-моддаси ҳақида эслаб ўтмаганди. Бу моддада НАТОга аъзо давлатга ташқаридан қуролли ҳужум амалга оширилса, бу давлат НАТО томондан қўллаб-қувватланиши ва бу ҳужум бутун НАТОга ҳужумдек қабул қилиниши айтилган.


Тушда туй курса нимани билдиради ko'rsa nima bo'ladi - Tush tabiri kitobi\nUztext.com » Tush tabiri » Тушда туй курса нимани билдиради\nТушда туй курса нимани билдиради текст\nТушда туй курса нимани билдиради?\nТўй – ўзгаришлар, хаётда энг асосий.\nСиз тўкин дастурхон меҳмони бўлсангиз – ишдаги дароматга.\nТўйда бўлсангиз-эски қадрдонлар билан учрашувга.\nТўйга тайёргарлик қилаётган бўлсангиз – ўзгаришларга. Тайёргарлик хурсандчилик билан бўлган бўлса, яхши тарафга бўлади ўзгариш.\nПсихологический интерпретатор туш таъбири\nТўй – оилавий байрам. балким, сизга хаётда иисиқ мунасабатлар етишмаяпти. Сиз келажагингиздан қўрқаётган бўлишингиз ҳам мумкин. Бундай туш ёлғиз инсонлар кўрса ўзига ёр ёки дўст топиши керак.\nБундай тушлар яъна шуни билдирадики, сиз ўз хаётингизда нималарнидур ўзгартиришингиз керак. Нимага тушга тўй киради – бу белги, бир хиллик сизни сиқиб ташлаган, ривожлана олмаяпсиз. Боўқа инсон билан суғбатда, бунда сиз очиласиз, янги йўналишда қадам ташлай оласиз.\nТушда тўй кўрса\nЎзингизни келин бўлганингизни кўрсангиз – сизни севганингиз бошқаси билан қизиқаяпти.\nКатта ёшли аёлларга келин бўлганини кўрса – кичик жанжал умр йўлдоши билан.\nЎзини эри билан тўйи бўлганини кўриш – улардан биттасиникасаллигига.\nЭркак кишига кирса-хотинига хиссиёти ошади ёки жанжаллашади.\nАкангизни тўйи кирса – омадсиз ва ёқимсиз инсон билан учрашув.\nТўйда келин дугона, киёв ўртоқ бўлса – шахсий хаётда буткул ўзгаришларга.\nЯхши кўрган инсонизни бошқа билан тўйини кўрсангиз-жанжал, айрилиқ. Тушда тўй кирса нимани англатади\nТўй – мотом , яхшиликка эмас, жанжал, хиёнат, сиқилиш, йўқотиш;\nНикохдан ўтса – кўнгил оғриғи, эр-хотин жанжали, касаллик;\nТўйда бўлиш –фрзанд дунёга келиши, уйланмаганларга афсусланиш, соғиниш;\nТўй ўйнаса – қарама қарши жинсдан эҳтиёт бўлинг;\nЭркаклар ёки аёллар даврасида бўлсангиз – ҳаётдаги жигаллик;\nТўйдаги саёхат –севги.\nТушда тўй кирса нимани билдиради\nХалқ туш таъбирида\nТушдаги тўй сизга, бундай туш хаётдаги жиддий ўзгаришларини билдиради. Тўйда келин ёки киёв бўлганини кўриш, бу яқинда сиз жиддий қарор қабул қиласиз, бу кейинги хаётингизга ўз таъсирини кўрсатади. Агар сиз тўйда меҳмон бўлсангиз, бу шуни билдирадики, бўлаётган ўзгаришлар хаётингизга таъсир кўрсата олмайди.\nКўпгина бу хақида таъбирлар мавжуда: «тўй саёҳатида ёмғир ёки қор ёғса– бой яшашга», «никоҳланаётганда оёқ остига пул сочилиши –ёшлар бой яшайдилар,\nБундай туш тушингизга кирса, бу сизни хаётингизда қандайдир ўзгариш бўлганини билдиради.\nТўйда келин ёки киёв бўлганини кўриш – сиз жиддий қарор қабул қиласиз. Балки бу туш хаётингизни яхши трафга ўзгариши хақида ҳам бўлиши мумкин.\nТўйга мехмон бўлсангиз- хаётингиздаги ўзгаришлар сизни ўзгартира олмайди. Тўйда ёшлардан бири бўлганингизни кўрсангиз, бу хаётингиз яхши трафга ўзгаради.\nТушда тўйни сиз ўтказаётган бўлсангиз, ишингизни тугатишга шошилманг,бунга кўп вақт керак бўлади\nЗ.Фрейда туш таъбирида\nТушда тўйни кўриш – яхши хабарга, сизга тегишли эмас бўлса ҳам барибир сизга ҳам тегиб ўтади. Ўзингизни тўйингиз тушга кирса-яқинда сизга совға келади.\nТўй – яширин турмушга чиқсангиз-сизни ғийбат қилишади, номингизга доғ теказишмоқчи.\nАгар тушда эрга чиқишга қарор қилинса, бу сизни қўллаб қуватлашади. Бу қарорингиздан ота-оналариз қаршилик қилишса, ўнгингизда яқинларингиздан ёрдам олмасангиз ҳам бўлади. Агар сиз келин бўлсангиз ва сизни ёёриз бошқага уйланса, рашкдан қоча олмайсиз, бу эсса асоссиз бўлади.\nВанга туш таъбири\nТўйда бўлиш –эски қадрдонлар билан байрам. Балким бу барамда сиз яхши инсонни учратасиз. Ўзизни тўйизда юрганизни кўрсангиз – ўнгингизда қарор қабул қилишингиз қийин бўлади. Бу қарорингиздан кейинги хаётингиз белгиланади. Нимага тушга мехмон сифатида қатнашиш киради, бу ўнгингизда яқинингиз сизга мухтож. Бу одамга йўқ деманг, чунки яқинда сизга ҳам ёрдам керак бўлади. Симона Кананитатуш таъбирида\nТўйдаги меҳмон –оилавий бахт – тўйда қатнашиш – кимнидур юрагини забт этиш. Тўй – қийинчилик – тўйда иштрок этиш – уйланмаганлар учун –уйланишга – эрга тегмаганлар учун – фарзанд – тўйда рақсга тушмоқ – қарама қарши жинсдан эҳтиёт бўлинг – шахсий байрам – оиладаги бахтга –тўйда бўлиш –сизни ишингиз чигаллашади.\nНумерологический туш таъбири\nТушда тўй – сиз биринчи кечани кутолмаяпсиз- сизни сиз қилмаган ишда айблашади. Агар бу туш яхши кайфият чақирмаса, безовталик ва сиқилиш бир хафтадан кўп чўзилади, агар сиз қандайдир ноқулайлик ёки сиқилган бўлсангиз, хаётни қийин ўзгаришига тайёр туринг.\nТўй байрамини кўриш – сиқилишга. Эркак киши учун – янги иш, келишув. Бегона тўйда бўлиш – тушдаги тўйга қараб таъбирланади(мисол; кайфиятга) ўзини тўйи – кўнгилсизлик\nТўй – кўтаринки кайфиятда яқинлари билан байрам ўтказади. Балким сиз учун қадрли бўлган инсонни учратасиз. Бундай туш яъна қийинчиликдан чиқишга албатта йўл топасиз.\nТўйда меҳмон сифатида иштрок этиш нимани англатади- яқинингиз сизга жуда мухтож эканини билдиради.\nАгар аёл ёқтиргани бошқага уйланганини кўрса– уни қийинчилик кутади ва қўрқув.\nЎзини тўйда кўриш шуни билдирадики, вазиятдан тез чиқиб кетасиз. Агар ёш аёлга яшириш тўй кирса- уни дунё қараши чиройли экан.агар у эрга тегишга рози бўлса – бу ўзидан юқориларга қулоқ тутади ва бундан афсусланмайди. Агар тушда тўйга ота-онаси рози бўлмаслигини ўйласа- уни унаштирувига қариндошлар мақулламас эканлар.\nНимага тушга севгани бошқага уйланаётгани киради – бу кераксиз сиқилишлар ва бўй қўрқувга экан.агар сизга сиз алақачон турмуш қурганингиз кирса –бу сиқилишга оид туш таъбири.\nХассе туш таъбирида\nТўйда иштрок этиш – уйланмаганлар учун – яқинда тўй; эрга текканларга фарзанд; тўйда ўйнамоқ-қарама қарши жинсдан эҳтиёт бўлинг; шахсий никоҳ – оиладаги бахтга; тўйда эркаклар ёки аёллар даврасида бўлиш-ишингиз чигали деб таъбир қилинади. Тўй мехмонлари – оилавий бахт;тўй саёҳати ёки иштрокт – кимнидур ўзизга қаратасиз.\n26-06-2021, 00:06 23


Ўнг юзингга урганга чап юзингни тутиб берма! • NeMolchi.uz\nBosh sahifa Jabrlanganlarga maslahat Ўнг юзингга урганга чап юзингни тутиб берма!\nЎнг юзингга урганга чап юзингни тутиб берма!\nБир аёл эрининг хиёнатига чидолмай ўз жонига қасд қилибди. 4 нафар фарзанди қолиб кетибди. Эр бўлмиш “сабр қилсанг қайтиб келардим-ку”, деб уввос солармиш. Демак кўпгина эркакларимиз қайтиб келса, аёл шўрлик яна ҳеч нарса бўлмагандай кутиб олишига ишонади ва шу ишонч туфайли хотиннинг муҳаббатини суистеъмол қилганча хиёнатга ёки зулмга қўл уради. Демак муаммо биз – аёлларда, қайтиб келган эркакни кечиришимизда. Демак оммавий равишда қачонки қизлар хиёнаткор ва зулмкор эрни кечиришни бас қилсалар, бу нохушликларга, зулмкорликларга чек қўйилади. “Ўнг юзингга урганга чап юзингни тутиб бер” деган гапни нақадар ёмон кўраман.\nХиёнатга, зулмга сабр қилманг аёллар. Ўлим охирги чора эмас. Ўлим учун қидирган имкониятингизни, ўша арзимас эрдан кетишга, ундан озод бўлиб ҳаётингизни бошқатдан бошлашга, ўқиб, ўрганишга, ўз устингизда ишлашга сарфласангиз болаларингизнинг келажаги, аниқ биламан, чиройли бўларди. Энди-чи? Тириклигингизда болларингизни қадрламаган, оиланинг муқаддаслигини ҳис қилмаган, хотинга садоқат, вафо деган туйғуларни унутган эркак, сиз ўлганингиздан кейин оталик масъулиятини ҳис қилармиди?\nБолаларим учун чидайман деманг, сизнинг кўз ёшларингизни кўриб ўсаётган болалар отасини яхши кўради, деб ўйлайсизми? Бир бор сўраб кўринг, “шу ота сизларга керакми”, деб. Мен ичадиган ва хотинини хўрлайдиган оиладаги ўсмир болаларнинг “шу отам ўлса қутулардим”, деганларини эшитдим. Она эса ҳамон ўша хўрликларга отасидан безор болалари учун яшаб юрибди, қани мантиқ?! Тарбиясиз, ахлоқсиз эркак бу сизнинг муаммоингиз эмас. Сизнинг ўзингизнинг жонингизни фидо қилишга, жонингизга қасд қилишингизга арзимайди. Ҳеч эшитмадим, хотинининг зулмидан ўз жонига қасд қилган эркакни, ҳеч эшитмадим – келиннинг золимлигидан ўзини осган қайнонани. Демак, келин жабрдийда, келинлар қадрсиз.\nДемак биз ўша қадрлаб келаётган қадриятларимизда хатолик бор, менталитетимизда қусурлар бор.\nЭрига, ота-онасига, қайнона-қайнотасига фақат МЕҲНАТЛАРИ билан қадр топишига ишониб яшаётган ўзбек аёллари! Нега келиннинг меҳнатлари, сабри, шукри учун қадрлашингиз керак. Уларнинг хиёнатга сабрсиз, зулмга шукрсиз ҳолатларида бахтли бўлишлари, қадрланишлари мумкин эмасми? Ўзбек аёллари қачонгача бахт учун бадал тўлашлари керак. Бадалсиз бахтга эришишлари мумкин эмасми?! Курашишлар учун сарфлаган кучини, миясини болаларининг илм олишлари, мотивация бериш учун сарфламайдими. Эрни асраб қолиш, хиёнатга, зулмга чидаш каби руҳиятидаги оғирликлар ўрнига қалбидаги лим лим қувончи ва бахти билан болаларига чиройли ҳаётни, чиройли орзуларни улашса бўлмайдими? Аламзада, ўқсик, кўз ёшлари лим лим бўлган она болларига қандай мотивация бўла олади.\nЁш оналар болани кўпайтирсам эрим мендан кетиб қолмайди деб соғлиғидан айрилади. Эсингизда бўлсин, худбин, ахлоқсиз, тийиқсиз эркак 10 та бола туғсангиз ҳам ташлаб кетади бир куни. Илтимос, қайтади деб кутманг шундай пайтда. Қайтиб келса, киритманг бошқа уйингизга ҳам, қалбингизга ҳам. Хиёнат, зулмни кечирманг, аёллар. Қачонлардир қайтиб келса киритмаслигингизни билган эркак ўйлаб қадамини босади. Сизнинг ҳам ташлаб кетишингизни билган эркак сизни меҳнатларингиз учун эмас, ИНСОН эканлигингиз учун қадрлай бошлайди. Ўз қадрини билиш ғурурли бўлишдан бошланади. Ғурурли бўлинг. Сизга хиёнат қилган, сизга зулм қилган, сизнинг ҳуснингиз учун, сизнинг меҳнатингиз учун сизни қадрлаётган эрдан кетинг, қайтиб келманг.\nОналар “эрингга артист бўл”, “ўзингга қараб юр”, “меҳнатдан одам ўлмайди”, деб қизларингизни золимлар, қурбонлик учун тарбияламанг. Сочи қоралигида бошқача севган, сочи оқлигида яна бошқача севган, хотини озғинлигида бошқача севган, семирганида бошқа озғин аёлга кетиб қолиш билан қўрқитган эрга эшикни кўрсатиб қўйинг: Мархамат, денг, сенсиз ҳам яшай оламан денг ва яшай олишингизни кўрсатиб қўйинг, ўз устингизда ишланг, ўқинг, изланинг, ўзингизни борингизча бировлар учун эмас ўзингиз учун яхши кўринг.\nЧидам ва сабр жуда оғир юк. Қанча асаблар, соғликлар ва йўқотишлар орқали мукофот ваъда қиладиган таъмагир чидам ва сабрнинг мукофоти керакми сизга? Вақтинча иши юришмаётган ёки бемор ва ҳатто имконияти чекланган, яъни ногиронлиги бор, аммо меҳрибон эрга ШУКР қилинг, борича қабул қилинг, уни бахтли қилинг. Фақат ЗУЛМ ва ХИЁНАТГА чидашга мажбур эмассиз. Зулмкор ва хиёнаткор эркакдан кетиб бугун ўз устида ишлаган, ўз меҳнатлари билан болаларини оёққа қўйган, ўзини осмаган, ўзини поезд тагига ташламаган қанчадан-қанча аёлларимиз бор. Эри ялиниб келса киритмаган мағрур аёлларимиз, сизга таъзимдаман. БУГУН СИЗ ТИРИКСИЗ, БОРСИЗ, БОЛАЛАРИНГИЗНИНГ БАХТИ ҲАМ СИЗНИНГ БОРЛИГИНГИЗ, СИЗНИНГ СОҒЛОМЛИГИНГИЗ. Сиз яшаяпсиз ўша золимсиз, хиёнаткорсиз. Ўша хиёнаткор ва зулмкор эрга чидаш АЗОБИдан, менимча, эрсиз яшаш АЗОБИ енгилроқ.


ОЗАРБАЙЖОН МАДАНИЯТ МАКАЗИДА НАВРЎЗ ТАНТАНАЛАРИ — Nargis.uz\nНаврўз нафақат яшариш, балки халқларни бирлаштирувчи, тинчликка, дўстликка, бирдамликка ундовчи байрам ҳамдир. Халқларимиз учун умумий бўлган бу айём Қозоғистон, Ўзбекистон, Қирғизистон, Туркманистон, Озарбайжон ва Тожикистонда расман байрам куни, деб эълон қилинган.\nНаврўз қарийб беш минг йиллик тарихга эга қадимий байрамдир. Одатда, бу кунда урушлар, душманлик ва низолар тўхтатилган. Боболаримиз шу куни бир-бирига адовати, гина-кудурати бўлган томонларни яраштиришган. Наврўзда арғимчоқ учиш каби халқ ўйинлари, полвонлар, оқинлар беллашуви, айтишувлар, от пойгалари, болалар ўйинлари ва бошқа тадбирлар ўтказилган. Маълумки, БМТ Бош ассамблеясининг 2010 йил 19 февраль куни ўтказилган 64-сессиясида 21 мартни Халқаро Наврўз куни, деб эълон қилиш тўғрисида резолюция қабул қилинган. Шарқона янги йил ҳисобланган ушбу байрамни бугунги кунда Ўзбекистонда яшаётган барча миллат ва элат вакиллари биргаликда кенг нишонлайди.\nТошкентдаги Ҳайдар Алиев номидаги Озарбайжон маданият марказида нишонланган Наврўз байрами Ўзбекистондаги Озарбайжон элчихонаси, Озарбайжон-Дўстлик жамияти, ОАВ вакиллари, маҳаллий озарбайжонликлар, олий ўқув юртларининг талабаларини тўплади.\n— Шу кунгача сақланиб қолган афсона ва ривоятлар, қўшиқлар таҳлилига суяниб шуни айтиш мумкинки, бу анъана қадим даврлардаёқ халқларимиз ҳаётидан мустаҳкам ўрин эгаллаган, ўша қадим даврлардаёқ элнинг, улуснинг улуғ кунига айланиб улгурган. Қайси бир даврни олиб қарамайлик, Наврўз катта майдонларда, сайлгоҳларда зўр тантана билан нишонланганининг гувоҳи бўламиз. Фақат шўролар замонидагина бу байрам қувғинга учради, миллатлар ҳаёти ва хотирасидан буткул ўчириб ташлашга ҳаракат қилинди. Мустақилликдан сўнг Наврўз ҳаётда яна ўз ўрнини топди, янгича мазмун ва моҳият кашф этди. Чинакамига халқ сайли шодиёнасининг тантанасига айланди, Озарбайжон ва Ўзбекистонда ҳам мазкур байрамнинг нишонланиши, икки халқнинг тили, қадриятлари, тинчлик ва фаравонликка интилишидаги муштараклигини кўрсатади. 2009 йили Наврўз байрами Озарбайжоннинг ташаббуси билан ЮНЕСКО томонидан номоддий маданий мерос рўйхатига киритилган эди. — деди Озарбайжон маданият маркази директори Самир Аббасов Наврўз байрами муносабати билан тўпланганларни табриклаб.\nЙиғилганларни табриклаш учун сўзга чиққан Ўзбекистон-Озарбайжон дўстлик жамиятининг ижрочи директори Эркин Нуриддинов, Санъат ва маданият институтининг ректори Иброҳим Юлдошев, Озарбайжон санъат арбоби Фахрия Халафовалар Наврўз улашаётган қадриятларни сақлаш умуминсоний маданият олдидаги ҳар биримизнинг фарзимиз эканлигини таъкидлашди.\nБайрам тантаналарида ўзбек ва озарбайжон тилларида ижро этилган ўзларининг дилбар қўшиқлари билан иштирок этган санъаткорлар Юлдуз Турдиева, «Фарход ва Ширин», «Асл» гуруҳлари дилларни шод айлаб, Марказнинг рақс анчамбли миллий озарбайжон рақсларини ижро этишди.\n“Зарқайнар” кийимлар уйи модельерлари томонидан намойиш этилган Озарбайжон миллий кийимлар кўргазмаси, пахлавонлар ва иллюзионистларнинг чиқишлари албатта тадбир қатнашчиларининг олқишларига сазовор бўлди.\nБир неча соат давом этган тадбир якунида йиғилганларга пахлава, қандолат ва ширинликлар, баҳорий таомлар, ош тортиқ қилинди.\nбайрамМиллий маданият марказиНаврўзОзарбайжон\nНавбатдаги:КЎҲНА ВА СИРЛИ АХСИКЕНТ


Шавкат Мирзиёев видеоселекторда туман ҳокими, прокурор, солиқ ва ИИБ бошлиқларини ишдан олди — Sof.uz\nЖАҲОН 144,686,429 123,104,619 3,075,572\n9.07 10:27 4983 Ўзбекистон\nКеча Ўзбекистон Республикаси Президенти Шавкат Мирзиёев раислигида ўтказилган видеоселектор йиғилишида ҳудудларда тадбиркорликни ривожлантириш ҳамда бюджет тушумларини сўзсиз таъминлаш чора-тадбирлари муҳокама қилинди.\nПандемиядан кучли бўлиб чиқишнинг бирдан бир йўли – кичик бизнес ва тадбиркорликка қулай муҳит яратиш, деди давлат раҳбари.\nМураккаб шароитга қарамай, ушбу соҳани ҳар томонлама қўллаб-қувватлаш бўйича зарур чоралар кўрилмоқда, лекин баъзи ҳудудларда бу борадаги ишлар қониқарли эмаслиги таъкидланди.\nКарантин талабларининг юмшатилиши натижасида корхоналар фаолияти тикланди. Бироқ 69 мингта тадбиркорнинг фаолиятини жонлантириш кераклиги, жойлардаги раҳбарлар 9 ой якуни бўйича уларнинг камида 70 фоизини, йил якунига қадар тўлиқ қувват билан ишлашига масъул ва жавобгарлиги белгиланди.\nМамлакат миқёсидаги мутасаддиларга ҳудудларга бориб тушуми камайган корхоналар билан тизимли ишни йўлга қўйиш вазифаси юклатилди.\nЙиғилишда таъкидланганидек, тадбиркорлар карантин қоидаларига амал қилишда санитария ва ёнғин хавфсизлиги идоралари томонидан тушунарсиз ва бир-бирига зид талабларга дуч келмоқда. Шу боис, тадбиркорларнинг мурожаатлари ва таклифлари асосида жорий тартибларни қайта кўриб чиқиб, оммавий ахборот воситалари ва ижтимоий тармоқларда тушунарли шаклда аҳолига етказиш топшириғи берилди.\nЎтган йилда рўйхатдан ўтган тадбиркорларнинг, яъни, янги бизнес субъектларининг 23 мингтаси ёки 24 фоизи бугунги кунда фаолият кўрсатмаяпти. Масъул раҳбарлар улар билан мулоқот қилиши, тез фурсатларда уларни ишга тушириш чоралари кўрилиши белгиланди.\nБунда тадбиркорга кўпроқ шароит яратиб бериш, жумладан, электр, газ, сув таъминоти, йўл, кредит билан боғлиқ масалаларни ечиб бериш лозимлиги кўрсатиб ўтилди.\nФаолият бошлаётган кичик бизнесни қўллаб-қувватлашнинг мутлақо янги тизимини ишлаб чиқиш топшириғи берилди. Бунда тадбиркорни махсус курсларда ўқитиш, субъектни рўйхатдан ўтказиш, асбоб-ускуна сотиб олиш харажатларининг бир қисмига грант ажратиш назарда тутилади. Ушбу тизимнинг вертикал ижросини таъминлаш учун ҳозирда фақат республика даражасида фаолият юритаётган Тадбиркорликни ривожлантириш агентлиги ишини тумангача тушириш лозимлиги қайд этилди.\nХизмат кўрсатишни ривожлантириш учун энг қулай, кўп ва юқори даромадли иш жойлари ташкил этиш мумкин бўлган 31 та ўрта шаҳарларда инфратузилмани яхшилаш, ер ресурслари ва бино-иншоотлардан тўғри фойдаланиш, режалаштириш, бошқарув ва жамоат транспортини тўғри ташкил этиш аҳоли даромади ўсишига кескин туртки беради.\nУшбу шаҳарларни хизмат кўрсатиш марказларига айлантириш, бунинг учун шаҳар раҳбарларига тизим яратиш ва аниқ чора-тадбирлар дастурини ишлаб чиқиш топшириғи берилди.\nКейинги йилларда солиқ тизимини ислоҳ қилиш бўйича аниқ чоралар кўрилиши натижасида бизнес ихтиёрида 2019 йилда 12 триллион сўм қолди, 2020 йилда яна 11 триллион сўм маблағ қолиши кутилмоқда. Энди янги вазифа, яъни, «Солиқ идораси – тадбиркорга кўмакчи» тизимини йўлга қўйиш топшириғи берилди.\nШунингдек, 1 июлдан бошлаб илк маротаба тадбиркорларга қўшилган қиймат солиғининг бир қисмини қайтариш механизми амалга киритилди. Ушбу янгилик орқали жорий йилнинг биргина учинчи чорагида тадбиркорларга 700 миллиард сўмни айланма маблағ сифатида ўзида қолдириш имконияти яратилмоқда.\nШу муносабат билан, мутасаддиларга ушбу янги тизим имкониятларини барча тадбиркорлар эътиборига етказиш ва ижросини барча ҳудудларда самарали ташкил этиш вазифаси юклатилди.\nУндан ташқари, Президент жойларда ҳалигача тадбиркорларга ер ва бино-иншоотлар ажратишда кўплаб тўсиқлар мавжудлигини кўрсатиб ўтди. Буларни очиқ савдога, электрон аукционга чиқариш жараёнларини жонлантириш вазифаси қўйилди.\n– Соҳадаги ўзгаришларни одамлар сезиши керак, телевидение ва ижтимоий тармоқларда буни кенг ёритиб бориш зарур, – деди Шавкат Мирзиёев.\nЯна бир муҳим масала – бюджет даромадлари ижросини таъминлаш. Давлатимиз раҳбари бу борада кўрилаётган чораларнинг самарасини ошириш юзасидан қатор топшириқлар берди.\nЙиғилишда, шунингдек, камбағалликни камайтириш бўйича олиб борилаётган ишларга ҳам тўхтаб ўтилди. Давлат раҳбари камида 257 минг нафар муҳтож оилалар вакилларини ишга жойлаштириш, 37 мингта хонадонга оилавий тадбиркорлик дастурлари доирасида кредитлар ажратиш зарурлигини қайд этди.\nЭҳтиёжманд аҳолини ишга жойлаштириш кўрсаткичи энг паст секторлар таъкидланар экан, уларнинг раҳбарларига жазо чоралари кўрилди.\nЖумладан, Фарғона тумани ҳокими Носиров, Яккабоғ тумани прокурори Мустафаев, Ғузор ва Чортоқ туманлари ички ишлар бошқармалари бошлиқлари Рахмонов ва Абдурайимов, Муборак тумани ва Қўқон шаҳар солиқ инспекциялари бошлиқлари Темиров ва Турдиқуловларни эгаллаб турган лавозимларидан озод этиш бўйича топшириқлар берилди.\nШўрчи тумани ҳокими Худайберганов, Каттақўрғон, Косон ва Паяриқ туманлари ички ишлар бошқармалари бошлиқлари Отамуродов, Отакулов ва Шермухамедов, Нарпай, Ғаллаорол туманлари ва Гулистон шаҳар солиқ инспекциялари бошлиқлари Деҳқонов, Мамаев ва Раджабовларга нисбатан охирги огоҳлантириш сифатида «ҳайфсан» эълон қилиниши белгиланди.\nпрокурор ҳоким Тадбиркор ИИБ видеоселектор Давлат солиқ қўмитаси\n21.04 09:35 1881\nКеча, 20:12 1736\n21.04 17:38 1266\n20.04 08:51 1181\n21.04 09:29 1137\nТадбиркорлар ҳайдовчилик гувоҳномасини олиш учун имтиҳонлар ўтказиш ҳуқуқига эга бўлади\n9.12 11:45 161 Ўзбекистон\n7.10 12:59 422 Ўзбекистон


Шерободдаги олис ва тоғли қишлоқлар аҳолисининг қандай муаммолари бор?\nОчиқ мулоқот чоғида туман марказидан 65 чақирим узоқликдаги Чорбоғ ва унинг атрофидаги қишлоқлар аҳолисининг дарду-ташвишлари тингланиб, уларни қийнаётган муаммоларни бартараф этишга алоҳида эьтибор қаратилди. Аксарият мурожаатлар жойида ўз ечимини топди.\nОролдаги 700 минг гектар майдонда “яшил қопламалар” барпо этилади\nҚарорга кўра, Орол денгизининг суви қуриган тубида “яшил қопламалар” барпо этиш давом эттирилади.\nСурхондарёда “Бир миллион дарахт” акциясига старт берилди\nСурхондарё вилоятида “Юксалиш” умуммиллий ҳаракати ташаббуси билан мамлакатимиз бўйлаб ўтказилаётган “Бир миллион дарахт” шиори остидаги акция бошланди.\nShowing 161-179 of 354 items.


Пойтахтимизда Соғлиқни сақлаш вазирлиги томонидан “Ҳар бир мурожаат эътиборда: Ўзбекистон Республикаси Президенти виртуал қабулхонасига мамлакатимиз соғлиқни сақлаш тизими бўйича келиб тушаётган мурожаатлар таҳлили” мавзуида матбуот анжумани ўтказилди.\nУнда Соғлиқни сақлаш вазирлиги мутасадди ходимлари, бошқарма бошлиқлари, ихтисослаштирилган ва илмий-амалий тиббиёт марказлари раҳбарлари иштирок этди.\nТадбирда мамлакатимизда халқ билан мулоқотнинг самарали механизмларини жорий қилиш орқали одамларни ўйлантираётган турли масалаларни, ижтимоий-иқтисодий соҳалардаги муаммоларни ўз вақтида, кечиктирмасдан ҳал этишга доир ишлар тобора жадал тус олаётгани таъкидланди. Бу борадаги саъй-ҳаракатларда Президентимиз Шавкат Мирзиёев таклифига мувофиқ, 2017 йилнинг мамлакатимизда “Халқ билан мулоқот ва инсон манфаатлари йили” деб номлангани ҳамда давлатимиз раҳбарининг 2016 йил 28 декабрдаги “Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида”ги Фармони дастуриламал бўлаётир.\nДарҳақиқат, бугун ҳаётнинг ўзи энг асосий мақсад — инсон манфаатларини ҳар томонлама таъминлаш масаласини долзарб вазифа қилиб қўймоқда. Бунинг учун, аввало, одамлар билан, халқ билан мулоқот қилиш, уларнинг дарду ташвишлари, орзу-ниятлари, ҳаётий муаммо ва эҳтиёжларини яхши билиш даркор. Шу орқали муаммоларнинг келиб чиқиш сабабларини ўрганиш ва ҳал қилиш давлат идоралари фаолиятида биринчи ўринда туриши лозим. Президентимиз қайд этганидек, халқ давлат идораларига эмас, давлат идоралари халқимизга хизмат қилиши керак.\nШу мақсадда мамлакатимиз раҳбарининг интернетда Виртуал қабулхонаси ташкил этилган эди. Ўтган даврда мазкур қабулхонага фуқароларимиздан 740 мингдан ортиқ мурожаат келиб тушди. Ўтказилган таҳлиллар шуни кўрсатадики, мурожаатларнинг қарийб 3,5 фоизи тиббиёт соҳасига тегишли.\nМурожаатлар ўрганилганда, уларнинг катта қисми саломатлик, соғлиқни сақлаш ходимлари фаолияти, меҳнат ва бандлик, моддий ёрдам ҳамда дори-дармон масалалари бўйича экани аниқланди. Бундан ташқари, тиббий таълим масалалари, ногиронлик гуруҳини белгилаш, нафақа, протез, техник воситалар ҳамда таклиф ва миннатдорликлар мазмунидаги мурожаатлар ҳам кўп.\nАйтиб ўтилганидек, мурожаатларда кўтарилган ҳаётий муаммоларни жойлардаги тегишли мутасаддилар ўз вақтида ҳал этиши зарур. Зеро, бу масалада алоҳида ҳуқуқий ҳужжат — “Жисмоний ва юридик шахсларнинг мурожаатлари тўғрисида”ги Қонун қабул қилинган.\nЭътиборли томони, бугун жисмоний ва юридик шахсларнинг мурожаатларини ўз вақтида, қонун доирасида бажармаётган раҳбар ҳамда мансабдор шахсларга тегишли тартибда чора кўрилмоқда ва бунда ҳар бир ходимнинг шахсий жавобгарлиги бош мезонга айланган. Бу эса Соғлиқни сақлаш вазирлигида жисмоний ва юридик шахсларнинг мурожаатлари билан ишлаш тизимининг самарали йўлга қўйилишида мустаҳкам асос бўлмоқда.\n— Шу йилнинг 1 май ҳолатига кўра, давлатимиз раҳбарининг Виртуал қабулхонасига фуқароларимиздан тиббиёт соҳаси бўйича тушган жами 25 минг мурожаатнинг қарийб 93 фоизи ўз ечимини топган, 6 фоизи кўриб чиқиш босқичида, қолган 1 фоизини эса аноним мурожаатлар ташкил қилади, — дейди Ўзбекистон Республикаси соғлиқни сақлаш вазирининг ўринбосари Элмира Боситхонова. — Бу таҳлиллар тиббиёт ходимлари зиммасига катта масъулият юклайди. Ана шундан келиб чиқиб, халқ билан янада самарали мулоқотни йўлга қўйиш, ҳаётий эҳтиёж ва талабларини яқиндан билиш, хусусан, юртимизда кўрсатилаётган кафолатланган ҳамда бошқа тиббий хизмат турлари бўйича ҳал этилмаган муаммо, ариза, шикоят ёки таклифларни атрофлича ўрганиб, уларга ўз вақтида ечим топиш мақсадида Ўзбекистон Республикаси соғлиқни сақлаш вазирининг виртуал қабулхонаси ҳам ташкил этилган. Фуқаролар вазирликнинг расмий веб-сайти — www.ssv.uz, шунингдек, ушбу интернет манзилида кўрсатилган электрон почта ёхуд телефон орқали мазкур виртуал қабулхонага тўғридан-тўғри мурожаат юборишлари мумкин.\nҚайд этиш жоизки, ҳар бир мурожаат шахсан Ўзбекистон Республикаси соғлиқни сақлаш вазири томонидан кўриб чиқилиб, назоратга олинмоқда ва қонун доирасида ечим топилаяпти. Бундан ташқари, Соғлиқни сақлаш вазирлиги раҳбар ходимлари томонидан жойларда ўтказилаётган сайёр қабулларда фуқароларнинг муаммо ва таклифлари жойида ўрганилиб, ҳал этилмоқда.\nТадбир давомида Ўзбекистон Республикаси Соғлиқни сақлаш вазирлигининг “Ишонч телефони” — 1003 ва вазирнинг виртуал қабулхонаси туну кун халқ хизматида эканлиги билдириб ўтилди.\nМазкур рукндаги бошқа мақолалар: « Соғлом ҳаёт гарови\tСтоматология ривожи ва малакали кадрлар »


Жума намозига ижобат қилиш фарз » Тавҳид\nЖума намозига ижобат қилиш фарз\n4,833 марта ўқилган\nЖума намози ҳар бир вояга етган мусулмон учун Қуръон, Суннат ва уламоларнинг ижмосига кўра фарз ҳисобланади.\n«Эй мўминлар, қачон Жума кунидаги намозга чорланса (яъни азон айтилса), дарҳол Аллоҳнинг зикрига боринглар ва олди-сотдини тарк қилинглар! Агар биладиган бўлсангизлар, мана шу (яъни Аллоҳнинг зикрига — Жума намозини ўқишга шошилиш) ўзларингиз учун яхшироқдир» (Жума: 9).\nТориқ ибн Шиҳоб розияллоҳу анҳудан ривоят қилинади, Расулуллоҳ соллаллоҳу алайҳи ва саллам дедилар: «Жума жамоатдаги ҳар бир мусулмон кишига фарздир, бундан фақат тўрт киши мустасно: бировнинг мулки бўлган қул, аёл киши, ёш бола ва бемор киши» (Абу Довуд 1067, Ҳоким 1/321. Имом Нававий, ҳофиз Ибн Ражаб, ҳофиз Ибн Касир ва шайх Албоний ҳадисни саҳиҳ деди. Қаранг: «ал-Мажмуъ» 4/483, «Фатҳул Борий» 5/327, «Иршод ал-фақиҳ» 1/190, «Саҳиҳ ал-Жомиъ» 3111).\nИмом Ибнул Мунзир, ҳофиз Абу Бакр ибн Арабий ва имом Ибн Қудома айтишди: «Жума намозини адо этиш фарз эканига ижмо қилинган» (Қаранг: «ал-Ижмоъ» 8, «Аъридатул аҳвазий» 1/483, «ал-Муғний» 2/295).\nБундан ташқари жума намозини бирор сабабсиз тарк қилишлик ниҳоятда хатарлидир! Абу Ҳурайра ва Ибн Умар розияллоҳу анҳумдан ривоят қилинишича, улар Расулуллоҳ соллаллоҳу алайҳи ва саллам ўзларининг ёғочдан ясалган минбарларида туриб мана бундай деганларини эшитишган экан: «Аллоҳга қасамки, ёки одамлар жума намозини тарк этишдан тўхтайдилар, ёки Аллоҳ уларнинг қалбини муҳрлаб қўяди. Сўнг улар ғофиллардан бўлиб қоладилар» (Муслим 856).\nЯна Расулуллоҳ соллаллоҳу алайҳи ва саллам дедилар: «Кимки учта жума намозини сабабсиз тарк этса, мунофиқлар орасига ёзиб қўйилади!» (Табароний. Ҳасан ҳадис. Қаранг: «Саҳиҳ ат-тарғиб» 728).\nОта-онанинг қаршилиги ёки уларнинг таъқиқлашлари жума намозини тарк этишга узр ҳисобланмайди. Имом Авзоий раҳимаҳуллоҳ деди: «Жума ва жамоатни тарк этишга буюрса, ота-онага ҳам итоат қилинмайди» (Қаранг: «ат-Тарғиб» 1/143).\nШайх Ибн Боз раҳимуҳуллоҳ раислигидаги доимий фатво қўмитаси уламолари айтишди: «Жума намози ҳар бир мусулмон учун фарз. Уни иш, ўқиш ва шунга ўхшашлар сабабидан тарк қилиш мумкин эмас» (Қаранг: «Фатава ал-Лажна» 8/184).\nШайх Ибн Усаймин раҳимуҳуллоҳга савол берилди: «Мен Америкада ўқийдиган талабаман. Маълумки жума куни бизда ўқиш. Бу кунда дарслар ва шаҳарнинг кичик масжидида соат 13:30 да ўқиладиган жума намози бир вақтга тўғри келиб қолади. Менда ушбу вақтда ҳам намозни ва ҳам ўқишни бирга олиб боришнинг имконияти йўқ. Айниқса ўша (жума намозига тўғри келадиган) дарсларнинг ўрнини босувчиси йўқ ва бу менинг мутахасислигимнинг асосий фани. Мен бир куни домламдан жума намозига жавоб сўрадим, бироқ у айтдики: «Мен сенга бошқа жавоб бермайман. Чунки бу сени ўқишинг даражасига ёмон таъсир қилади». Мен нима қилай? Аллоҳ сизга ёрдам берсин, менга маслаҳат беринг!»\nШайх раҳимуҳуллоҳ жаоб берди: «Менинг фикримча, агар инсон жума намози азонини эшитса, Аллоҳнинг ушбу қавлидан келиб чиқиб, унга бориши шарт бўлади: «Эй мўминлар, қачон Жума кунидаги намозга чорланса (яъни азон айтилса), дарҳол Аллоҳнинг зикрига боринглар ва олди-сотдини тарк қилинглар! Агар биладиган бўлсангизлар, мана шу (яъни Аллоҳнинг зикрига — Жума намозини ўқишга шошилиш) ўзларингиз учун яхшироқдир» (Жума: 9). Агар Аллоҳ инсон жуда қаттиқ муҳтож бўлиши мумкин бўлган тижоратни тарк этишга буюрган бўлса, унда ўқишни ҳам тарк этиб, жума намозига бориш керак бўлади. Бироқ агар масжид ундан узоқда бўлса, агар бу (жума намозига бориш) қийинчилик туғдираётган бўлса, унинг намозга бориши шарт эмас» (Қаранг: «Фатава Ибн Усаймин» 16/51-52).\nШайх Ибн Усаймин раҳимуҳуллоҳ гапираётган нарса кўпгина имомларнинг, хусусан шофеийларнинг фикри бўлган. Уларнинг айтишича, жума намози, ҳудди беш вақт масжидда ўқиладиган жамоат намози каби, унинг адо этиш жойига яқин бўлганлар ва азонни эшитадиганлар учунгина фарз бўлади. Ушбу қавл тарафдорлари Абдуллоҳ ибн Амр розияллоҳу анҳудан ривоят қилинган ҳадисга суянишади. Расулуллоҳ соллаллоҳу алайҳи ва саллам дедилар: «Жума намози азонни эшитган барча учун фарздир» (Абу Довуд 1056, Байҳақий 3/173).\nБироқ уламолар ушбу ҳадис борасида ихтилоф қилишди. Чунки аксар уламоларнинг айтишича ушбу сўзлар Пайғамбар соллаллоҳу алайҳи ва салламга тегишли эмас, балки саҳоба Абдуллоҳ ибн Амр розияллоҳу анҳуга тегишли.\nШайх Албоний раҳимуҳуллоҳ ҳам бу Абдуллоҳ ибн Амр розияллоҳу анҳунинг сўзлари экани саҳиҳ деб айтган. Бироқ ушбу ҳадисни қувватловчи бошқа баъзи ривоятларнинг мавжудлиги сабабидан, у киши ҳадисни ҳасан деди (Қаранг: «Ирво ал-ғалил» № 593, «Саҳиҳ ал-Жомиъ» 3112).\nМана шу ҳадисга далил сифатида шофеий уламолари суянишган. Имом Широзий раҳматуллоҳи алайҳ деди: «Жума намози ўқиладиган шаҳар ёки қишлоқнинг азон эшитилмайдиган жойида яшовчи учун жума намозини адо этиш фарз бўлмайди. Абдуллоҳ ибн Амрдан ривоят қилинган (ҳадис) бунга далолат қилади. Расулуллоҳ соллаллоҳу алайҳи ва саллам дедилар: «Жума намози азонни эшитган барча учун фарздир». Қачонки муаззин шаҳарнинг чеккасида туриб, овозлар паст ва шамол сокин бўлганида азон айтса, шундаги азоннинг эшитилиши ҳисобга олинади. Кимки уни эшитса, унга жума намозида ҳозир бўлиши фарз бўлади. Кимки эшитмаса, йўқ (фарз бўлмайди)» (Қаранг: «ал-Муҳаззаб» 1/205).\nАзон эшитилганида жума намозини адо этишлик фарз бўлиши ҳақидаги қавл бошқа ҳадислар билан ҳам қувватланади. Уларда жума намозини сабабсиз қолдириш учун бўлган ваъидлар азонни эшитиш ва унга ижобат қилишга боғланган.\nАбдуллоҳ ибн Аби Авф розияллоҳу анҳудан ривоят қилинади, Расулуллоҳ соллаллоҳу алайҳи ва саллам дедилар: «Кимки жума намози азонини эшитса, аммо унга уч бора жавоб бермаса, ўшанинг қалби муҳрланиб қўйилади ва у мунофиқнинг қалбига айланиб қолади» (Табароний «ал-Кабир»да. Ҳофиз Ироқий ва ҳофиз Ибн ал-Мулаққийн ҳадисни саҳиҳ деди. Қаранг: «ал-Бадр ал-мунир» 4/588, «Найлул автор» 6/221).\nЯҳё ибн Асъад ибн Зурорий ал-Ансорий розияллоҳу анҳудан ривоят қилинади, Расулуллоҳ соллаллоҳу алайҳи ва саллам дедилар: «Кимки жума намози азонини эшитса, аммо унга уч бора жавоб бермаса, мунофиқлардан бири деб ёзиб қўйилади» (Абу Яъло 7167. Ҳофиз Бусайрий ва ҳофиз Ибн Ражаб ҳадисни саҳиҳ деди. Қаранг: «Фатҳул Борий» 5/458).\nКаъб ибн Молик розияллоҳу анҳудан ривоят қилинади, Расулуллоҳ соллаллоҳу алайҳи ва саллам дедилар: «Жума куни азонни эшитадиган ва намозга бормайдиган одамлар ёки (бу ишни) бас қиладилар, ёки Аллоҳ қалбларини муҳрлаб қўяди. Шундан сўнг улар шубҳасиз ғофиллардан бўлиб қоладилар» (Табароний «ал-Кабир»да. Ҳофиз Мунзирий, ҳофиз Ҳайсамий ва шайх Албоний ҳадисни саҳиҳ деди. Қаранг: «Мажмаъуз заваид» 2/194, «Саҳиҳ ат-тарғиб» 730).\nШундай қилиб, агар мусулмон вояга етган бўлса ва жума намози ўқиладиган жойга яқин жойда ишласа ёки ўқиса, ўша масжид муаззинининг микрофонсиз айтган азони товушини эшитса, бундай ҳолатда унга жума намозига бориш фарз бўлади.\nАгарда у ҳали вояга етмаган бўлса ёки жума намози ўқиладиган масжиддан йироқда бўлса, агар у ишда ёки ўқишда бўлса, унга жума намозига бориш фарз бўлмайди.\nБироқ ҳатто агар у ўз шаҳридаги жума намози ўқиладиган масжиддан йироқда бўлса ҳам, лекин бормаслик учун унда бирор узрли сабаб бўлмаса, шубҳасиз жума намозига бориши керак бўлади. Чунки саҳобалар шаҳарнинг турли чеккаларидан жума намози учун келишган. Шу билан у ўзини ихтилофдан омонда сақлаган бўлади.\nБундан ташқари, қўшимча сифатида айтамизки, жума намози – улуғ ажрга эга бўлишга имноят берувчи ўта енгил ва ажойиб амалдир.\nРасулуллоҳ соллаллоҳу алайҳи ва саллам дедилар: «Ким жума куни ғусл қилса, сўнг хутбага улгуриш учун эртароқ жума намозига йўл олса ва маркабда эмас балки пиёда кетса, имомга яқин келиб, чалғимай хутбани диққат билан тингласа, унинг ҳар бир қадамига тунги нафл намозлар ўқиган ва йил давомида рўза тутганнинг савоби ёзилади» (Аҳмад 4/8, Термизий 496, Абу Довуд 1/476. Имом Абу Исо Термизий, Ҳоким, Ибн Ҳиббон, имом Байҳақий, шайх Албоний, Абдулқодир Арнаут ва Шуъайб Арнаут ҳадисни саҳиҳ деди).\nШайх Муборакфурий раҳимаҳуллоҳ деди: «Баъзи имомлар айтишдики: «Биз шариатда бу каби савобни ўз ичига олган саҳиҳ ҳадисни эшитмадик»» (Қаранг: «Туҳфатул аҳвазий» 3/15).\nАллоҳ пағамбаримиз Муҳаммадга, Унинг оиласи ва барча саҳобаларига салавоту саломлар йўлласин!\n/ Кутубхона / Намоз / Жума намозига ижобат қилиш фарз\nALI → 18.12.2011 йил\nЖумъа кутбасини кандай килиб укилади (узбек тилида)\nМуслим → 19.12.2011 йил\nЖумъа намози яроқли бўлиши учун ундан олдин икки хутба қилиниши шарт қилинади. Чунки, Пайғамбар соллаллоҳу алайҳи ва саллам доим шундай қилганлар. Ибн Умар розияллоҳу анҳумо айтади: «Пайғамбар соллаллоҳу алайҳи ва саллам тик турган ҳолда иккита хутба қилардилар, хутбалар орасини бир ўтириш билан бўлардилар» (Бухорий (928) ва Муслим (861) ривоятлари).\n• Уйланиш камбағалликдан халос бўлишга сабабми?\n• Бегонага аврат тукларини олдириш